
UREDNIKOVA POŠTA 


DOMAGOJ I>»LUČ« Ovaj broj »Luči« 
kako će čitači već na prvi mah opaziti, posve- 
ćen je uglavnom 25-godišnjici Hrvatskog ka- 
toličkog akademskog društva »Domagoj« Kako 
je čitava prošlost, sadašnjost a i budućnost, 
ako Bog da, hrvatskoga katoličkog narodnog 


.đaštva najuže vezana uz Hrvatsko katoličko 


akademsko društvo »Domagoj« i uz naše bogo- 
slovske zborove, to je i naša »Luč« najuže vezana 
uz »Domagoj«. Pokrenuta po našem omiljelom 
i u svim đačkim redovima popularnom dru 
Ljubomiru Marakoviću, »Luč« je doskora iz 


Beča prešla u Zagreb k domagojcima, koji su. 


je objeručke primili, uređivali je, vodili upravu 
i širili je diljem hrvatskih krajeva. Svi su ured- 
nici »Luči« odonda bili domagojci, osim jedamput, 
kad je urednika »Luči« dalo uz »Domagoj« naj- 
uglednije Ligino društvo »Zbor duhovne mla- 
deži zagrebačke«. U »Luči« je živio neprestano 
kao što i sada živi domagojski duh. Zanos doma- 
gojaca, njihove borbe na sveučilištu, njihove 
polemike s liberalcima nalazile su živog odjeka 
na stranicama »Luči«. Preko »Luči« su domagojci 
unijeli diobu duhova u redove hrvatskog đaš- 
tva, a zatim i na ostala polja cjelokupnog hr- 
vatskog narodnog života. Literarni, socijalni, 
ekonomski, omladinsko prosvjetni i nacionalno 
obrambeni rad domagojaca živo se zrcali u 
bezbrojnim člancima i raspravama po svim 
godištima »Luči« od početka do danas. Vidimo 
da je »Luč« bila poprište, vježbalište, gdje su 
se prvi domagojci vježbali, gdje su im rasla 
krila prije nego će poletiti u narod, da oživo- 
tvore svoje nacrte i osnove u duhu katoličkih 
principa, kako su ih u »Luči« iznosili. Svjedoci 
smo dandanas, da taj rad domagojaca nije bio 
izgubljeno vrijeme. Svi oni prijedlozi, osnove, 
nacrti domagojaca, izneseni u »Luči« bili su 
teoretski temelj, na osnovu kojega su kasnije 
prislonili svoj praktički rad, kad su svršivši 
studije pošli u narod, te stvorili raznovrsne 
institucije, koje služe na korist naroda, a na 
ponos generacija katoličkog pokreta. I sada 
»Luč« okuplja oko sebe domagojce, koji su joj 
najvjerniji suradnici i njezina potpora. Pa iako 
se, zahvaljujući velikim žrtvama članova kato- 


ličkog pokreta i katoličke akcije te ostalih hr- 
vatskih katolika i rodoljuba, razvila katolička 
štampa svih vrsta i smjerova počevši od dnev- 
nika, tjednika, brojnih mjesečnika pa do Grk- 
čeva godišnjaka,ipak »Luč« nije izgubila nimalo 
od svoje važnosti, nije izgubila od svoga zna- 
čenja kao ni »Domagoj«, koji je nekada bio 
centrum svakog katoličkog organizovanog rada, 
a sada se ograničuje na odgoj svojih članova, 
koji će raditi na institucijama, koje su se raz- 
vile pod inicijativom  domagojskih seniora. 
»Luč« u čvrstom savezu sa »Domagojem« jest 
i sad najdelikatniji, najsimpatičniji dio kato- 
ličkog pokreta, njegova nada i budućnost, za- 
premajući vidno mjesto u Hrvatskoj Katolič- 
koj Akciji. Stoga se uredništvo »Luči« posebno 
veseli srebrnom  jubileju »Domagoja«, jer je 
uz njegovu povijest usko vezana i povijest 
»Luči« i njezine najsjajnije stranice, koje su 
zabilježile svaki kucaj srca brojnih domagoj- - 
skih generacija. »Luč«iće i nadalje ostati cen- 
tralno glasilo hrvatskoga katoličkog narodnog 
đaštva pod uredništvom i glavnim suradniš-. 
tvom domagojaca te suradnjom bratskih bogo- 
slovskih zborova. Ona će i nadalje u prilaznom 
obliku i stilu odgajati nove generacije i raz- 
vijati ideologiju hrvatskoga katoličkog pokreta 
u duhu Mahnićevih ideja, koje nisu ništa 
drugo nego vječna načela katoličke Crkve, te 
pod direktivom naših biskupa. 

Radost »Domagoja« radost je »Luči« stoga 


je uredništvo »Luči« uvijek našlo za shodno, 


da vidljivo proslavi specijalnim brojevima sve 
lustere domagojskih jubileja. Dostojno je i 
pravedno da se ni preko 25-godišnjice ne prođe 
bez dostojnog i zasluženog spomena. Molimo 
sve naše čitače, da naročitom ljubavlju pro- 
čitaju ovaj broj, a suradnike pak, da se strpe, 
jer će njihova suradnja izaći u narednim broje- 
vima. 
Uredništvo. 

»PJESMA U LUGU«, koja je izašla u pro- 
šlom broju »Luči« pomutnjom nije bila potpi- 
sana. Tu je pjesmu napisao Ivo D. Balentović. 


UPRAVA: Zagreb, Trenkova 1. — Na upravu se šalju narudžbe, reklamacije i pretplata, 


»Luč« izlazi svaki mjesec. 


PRETPLATA za đake 30.— Dinara, za ostale 60.— Dinara. 
UREDNIŠTVO : Zagreb, Trenkova ui, 1. — Na uredništvo se šalje suradnja za list. 


»LUČ« UREĐUJE Ivo Lendić. — Za uredništvo odgovara: dr. Mijo Maričić, Zagreb, 
Trg Kralja Tomislava 2, Vlasnik: Dr M. Maričić. 


TISKARA »NARODNE PROSVJETE« Zagreb, Trenkova 1. (Za tiskaru odgovara Rajmund 
Sušin, Maksimirska 47.) . 

DOMAGOJ 


vadesetipet godina života Domagoja pružaju dovoljan razmak vre- 

1) mena, da u njemu ne samo nazremo fizionomiju i uoči- 
mo njegovu karakteristiku, nego i da s nekim objektivnijim 
mjerilom ocijenimo povjesno značenje Domagojeve pojave i društvene uloge. 

U povjesnom razvitku ima dogođaja, koji su fundamentalne važnosti, 
jer označuju razmeđe raznih doba. Hrvatski javni život na prelazu iz devet- 
naestog u dvadeseti vijek nije bio samo vremenski nego i društveni, kulturni 
i politički zaokret, To je zapravo preobražaj iz starog tradicionalnog u moderni 
život, praćen, kao što to obično biva, teškom duševnom krizom, Bujica raz- 
nih, često i kontradiktornih doktrina, većinom importiranih kroz omladinu 
iz Praga, zaprijetila je, da preplavi i sruši dotadašnje duševne vrednote, 
na kojima je počivao hrvatski kulturni život, i da na njihovo mjesto unese 
anarhiju. Tom valu svih mogućih ideja, kojima je glavna karakteristika 
bita, da su moderne, trebalo je suprotstaviti solidno organiziranu branu, 
koja će se temeljiti na tradicionalnim, nepromjenljivim vječnim načelima, 
ali koja će biti opremljena i svim suvremenim metodama.rada, > 

Čuvari katoličke baštine ili nijesu uviđali neposrednost pogibli napred- 
njačke poplave ili, u koliko su opažali opasnost, nijesu mogli pogoditi pravi 
način obrane i protuofenzive. Bilo je težnja i pokušaja reorganizacije kato- - 
ličkoga rada. Jedan od najozbiljnijih bio je katolički kongres god. 1900. Me- 
đutim svi ti pothvati nijesu donijeli željenoga uspjeha i ne mogu se označiti 
toliko početkom novoga doba koliko završetkom staroga, jer su ih poduzi- 
mali ljudi, koji su bili odviše vezani uz stara naziranja, stare metode i kom- 
promise. 

Krčki biskup dr Mahnić genijalno je intuirao, da temeljiti preporod 
hrvatskog javnog života u katoličkom duhu mogu prevesti novi, mladi ljudi, 
radikalci i entuziaste, neopterećeni grijesima prošlosti. I zato on svojom 
apologetsko-filozofskom revijom »Hrvatskom Stražom« stvara ponajprije 
jake idejne fundamente toga novog pokreta, jer samo velike ideje mogu 
roditi velike pokrete, I zato od Mahnićeva nastupa datirano hrvatski kato- 
lički pokret kao svijesno nastojanje i organiziran rad oko preporoda hrvatsko- 
ga naroda na svim područjima javnoga i privatnoga života u duhu vječnih 
vrednota njegove tradicionalne katoličke vjere. 

Da se Mahnićeva zamisao i duboko osjećana težnja tadašnjih istaknu- 
tih hrvatskih katolika provede u život, trebalo je formirati središte i odgo- 
jilište svjetovnjačke katoličke inteligencije, koja će u svom kasnijem radu 
biti pionir hrvatskog katoličkog preporodnog rada. Od svih hrvatskih kato- 
ličkih akademskih društava ta je uloga mogla pripasti samo Domagoju, osno- 
vanom god, 1906. u kulturnom i narodnom hrvatskom centru, Baš je u tome 


129 


o | U 


povjesna uloga i značenje Domagoja za hrvatski katolički pokret a time i 
za hrvatski narod. Biskup je Mahnić dao riječ, poticaj, jasan filozofski smjer 
i duboku vjersku i idejnu podlogu, Osnivanjem, razvitkom i radom Domagoja 
ta je riječ postajala djelom i provodila se u Život, Sve do svjetskog rata 
Domagoj je gotovo isključivo žarište novih preporodnih ideja, snovalac 
velikih nacrta i donekle provoditelj njihov u život, 

Velike su zadaće padale na Domagoj u to doba naslućivanja velikih 
historijskih kataklizmi i naglog evolviranja čitavog narodnog života. Teški 
problemi postavljali su se pred tadašnju katoličku akademsku omladinu, 
Ponajprije je trebalo formirati katoličkoga akademski izobraženog inteligenta 
ne samo idejno, nego i vjerski, u momentu i okolini, koji su bili zaraženi 
idejama materijalističkog, .evolucionističkoga i hedonističkog svjetovnog 
naziranja. Kad se ta zadaća riješila, na toj čvrstoj katoličkoj bazi imala se 
izgraditi suvremena Socijalna orijentacija i razviti istančani socijalni osje- 
ćaj za potlačene i ponižene, Kao daljnji nastavak i nadopuna ovoga razvoja 
nadolazila. je jaka nacionalna nota, spojena s realnim gledanjem na suvre- 
mene prilike i obogaćena solidnim obrambenim radom. Možemo s pravom 
reći, da je Domagoj iz svoje sredine stvorio tip modernoga katoličkog inteli- 
genta-svjetovnjaka dubokog kršćanskog života, socijalnog radnika, uzorna 
rodoljuba, a superiorne kulture, Imena mrtvih domagojaca Milunića, Varge, 
Eckerta i Rogulje svjedoče živima o toj istini, 

Domagojev program provode nakon rata njegovi seniori. Oni preuzim- 
lju na svoja leđa glavnu brigu i rad u raznim granama katoličke djelatno- 
sti, koje su u glavnom tek izvođenje nacrta izniklih i prodiskutiranih u Do- 
magojevim sekcijama. Iako se još i danas razne katoličke institucije ne mogu 
odreći aktivne suradnje akademičara, ipak Domagoju ostaje kao naravna 
i prvotna zadaća odgajanje katoličkih javnih radnika i njihovo spremanje 
za rad u pokretu, Ugledajući se u svoje mrtve prvoborce, u zajednici sa Ži- 
vim seniorima i u obuhvatanju svih grana hrvatskoga katoličkog pokreta 
a u prvom redu u ljubavi i smislu za preporodni rad u Hrvatskoj katoličkoj 
akciji Domagoj će nastaviti svoju svijetlu dvadesetipetgodišnju tradiciju. 
Njegovi osnivači namijenili su mu Značajnu ulogu već samim odabiranjem 
imena. »Pessimus dux Croatorum« bio je strah i irepet narodnim neprija- 
teljima a vjeran sin katoličke crkve, Ljepšeg imena, boljega programa i slav- 


nije tradicije Domagoj ne može željeti, DR M. MATULIĆ, 
ORACI 

Oremo tvrdu, prokletu zemlju. Zasjat će zemlja sjajem rubina, 

Oruć duboko viđamo kosti Košto je sjala porodom svijeta, 

Mrtvijeh, što ih ubiše braća Vatra će kosti ubit ih spalit, 

Zavisti puna, grijeha i zlosti. Ostat će zemlja čista i sveta. 

Sijemo sjeme, ljubavi sjeme, Onda će rodit maslinom mira, 

Prevrčuć zemlju prokletu tvrdu. Ljubavlju Božjom. Oblaci tmasti 

Sijemo sjeme. Nekad ga prosu Sjajne će obuć ođore zlate, 

Hristos na svetom golgotskom brdu. Grimizom ruža golet će cvasti, 

Iz njeg će niknut stotinu palma, Kamen će slatkim stvorit se kruhom, 

Ognjenih palma. S bezbroj će strana Izvori gorski teći će vinom. 

Buknuti vatra. Planut će gore, Drveće suho rađati plodom, 


Plavetne vođe svih. okeana, Zemlja će mirit snježanim krinom. 
' IZIDOR POLJAK, 

DOMAGOJ U SVOJIM POČECIMA 


N“ obratu 19. i 20. stoljeća češće se čuo 


vapaj za uzgojem obrazovanog kato- 

ličkog laikata. Izražavali su tu želju 
muževi, koji su dublje pratili prilike kato- : 
ličke crkve i vjere u Hrvatskoj i koji su osje- 
ćali potrebu, da se što prije uzgoji inteli- 
gentni naraštaj, odan vjeri otaca, najbolji 
zalog dobre narodne budućnosti. Živog iz- 
ražaja toj misli dao je god. 1900 Prvi hr- 
vatski katolički kongres u Zagrebu. U sek- 
ciji za katolički život pod predsjedanjem 
Msgra Matije Stepinca, na referat sveuč, 
prof, Dra Koste Vojnovića, a u stilizaciji 
bilježnika Dra Velimira Deželića st. stvo- 
rena je ova rezolucija: 


»Prvi katolički kongres u Hrvatskoj iz- > 
ražava želju, da se svjetovna naobražena 
ruka (laikat) katoličke crkve u Hrvatskoj 

STJEPAN MARKULIN uzgoji u dubljem poznavanju dogmatičkih 
kao pravnik treće godine;osnivači prvi istina, prava, ustrojstva i povijesti svoje 
podpredsjednik »Domagoja« 29. V, 1906 crkve, da je uzmognu braniti u javnom ži- 

prije trsatskog sastanka . a < : 

votu o boku svećenstva i pod vodstvom Epi- 

skopata« Od sredstava za postignuće ove 

svrhe označuje kongres kao najvažnije, da se na hrvatskom sveučilištu us- 

troji društvo za katoličke đake, čija bi svrha bila: daljnji napredak u vjer- 

skim načelima, vježbanje u milosrdnim djelima, te iskazivanje dužne počasti 
kod crkvenih svečanosti i zgoda. 


Drugi, koji je odlučno pokrenuo ovo pitanje, bio je: biskup krčki Dr, 
Antun Mahnić. Koliko je on ovo pitanje smatrao odlučnim, vidi se odatle, 
što je njemu posvetio prvi svoj članak, potpisan punim imenom, u prvom 
broju prvog godišta njegove Hrvatske Straže god. 1903. On piše : 


»Od rezolucija, što ih je prihvatio Prvi hrvatski katolički kongres u Za- 
grebu god, 1900, cijenimo najvažnijom onu o katoličkim svjetovnjacima. 
Pitanje o katoličkim svjetovnjacima za nas je danas životno pitanje. Žalo- 
snim srcem opažamo, kako je naš javni život općenito lišen duha Isusova. 
U politici, u Znanosti i umjetnosti, ne će da se prizna evanđelju onaj uticaj, 
koji mu dolikuje kao božanskoj nauci... Već je skrajaje vrijeme, da se kato- 
lici otresu mrtvila, te stupe iz domaćeg skrovišta i iznesu u javnost svoje 
uvjerenje, U srcima Hrvata, hvala Bogu, plamti svjetlo Isusove vjere, ali 
ono, što žalimo, jest to, da je ovo svijetlo poznato isključivo domaćem og- 
njištu, Ovo svijetlo treba postaviti na svijećnjak, treba s njime stupiti u jav- 
nost, Da to urade, pozvani su u prvom redu naši svjetovnjaci. To je veličan- 
stvena zadaća katoličkog laikata,« Tako je, eto, o toj zadaći sudio veliki naš 
biskup. Na pitanje, što treba odmah učiniti i kako započeti, odgovara : »Naj- 
prije bi trebalo da započnu hrvatski sveučilišni građani, da ustroje katoličko 
akademsko društvo poput onih, što opstoje na drugim sveučilištima. U naše 
javne prilike treba unijeti katolička načela, ako očekujemo bolju budućnost 

za crkvu 1 za to treba odvažno raditi, treba se oduševljeno boriti. Na noge, ' 
katolici ! Bog će nas pomoći !« 

Biskup Mahnić nije ostao samo kod riječi ; on je prešao odmah na djelo. 
Prvo je hrvatsko katoličko akademsko društvo niklo na bečkom sveučili- 
štu. Tamo je već od god. 1893. postojalo slovensko katoličko akademsko druš- 
tvo »Danica«, Po njezinom uzoru osnovana je 12. V. 1930. »Hrvatska«. Zlatni 
križ i lipova grančica na hrvatskoj trobojci, njezin je znak, a geslo : Za vjeru 
i dom! Rade u njoj Butković, braća Marakovići i drugi. Ne imadu lagan 
posao. Dok je »Danica« nikla na zdravom stablu tadanje već radine slove- 
načke katoličke inteligencije, »Hrvatska« prima iz domovine samo porugu, 
jer je hrvatska inteligencija zaražena liberalnim idejama. Tako mora druš- — 
tvo »Hrvatska« tek da budi svoju domovinu Hrvatsku. Da posao stavi na 
sigurnije temelje, osniva ona početkom školske godine 1905/6 »Luč«, kao 
list hrvatskoga katoličkog đaštva, Ovim listom budi ona katoličku svijest 
u hrvatskom đaštvu. Ona se uređuje u društvu »Hrvatskoj« ali se štampa * 
na Krku. To govori sve. Već prvo godište okrunjeno je prvim uspjehom. 
O praznicima 1906. sastaje se na drevnom Trsatu a pod okriljem Majke 
Božje prva četa katoličke mladeži, Mi smo bili tada još jedino zbornici Ma- 
rijini, okupljeni u sveučilišnoj Marijinoj kongregaciji pod vodstvom tadaš- 
njeg člana mlade zagrebačke isusovačke kuće o. Alojzija Ersina, koji je umio 
s puno takta voditi nas mlade ljude u najrazličitijim zgodama i pitanjima 
života. Otkako je u listopadu 1905. stigao prvi broj »Luči«, mi smo je sma- 
trali svojim glasilom i nastojali, da je zbornici drže i čitaju. Kad je pak ured- 
ništvo »Luči« objavilo prvi sastanak katoličkog đaštva na Trsatu, bilo nam 
je jasno, da moramo tom sastanku prisustvovati i kod njega sudjelovati. 
Pripravni nas je odbor pozvao, da dademo jednog referenta, pa smo povje- 
rili prefektu Blažu, da preuzme referat »O štampi dobroj i zloj«. U konzultu 
kongregacije od 29. lipnja 1906. zaključili smo, da ćemo poći na sastanak, 
te je određen njezin prefekt, da kongregaciju na sastanku zastupa. Osim njega 
javili smo se stud. phil, Ivo Juras i ja, da ćemo poći na sastanak, 

Živo mi je u pameti to moje prvo zvanično putovanje s drugom Blažom, 
Išli smo među svoje prijatelje i znance, koje nijesmo još nikada prije vidjeli. 
Išli smo, da se prvi put sastanemo s onima, s kojima ćemo započeti veliko 
djelo. Još življi mi je u pameti boravak u trsatskom samostanu, veliki vrt, 
u kojem smo šetali i raspravljali, velika dvorana Hrvatske čitaonice, u kojoj 
smo vijećali, a nezaboravan prvi pohod u Gospino svetište uvečer uoči pr- 
vog pozdravnog sastanka. Nije samo prazna riječ Butkovićeva u prvom 
uvodniku drugog godišta »Luči«: »Pred nogama naše nebeske Majke zavje- 
tismo se...« Uistinu se zavjerismo svojoj nebeskoj Majci u tišini njezinog 
svetišta u ljetnoj noći, kad se vidio samo žižak vječne luči, koji nam je po- 
kazivao sigurno i nedvojbeno mjesto, gdje se nalazi On, naš Spasitelj, — put, 
istina i život. - 

Sastanak je brojio pedeset učesnika. Od Slovenaca prisustvovahu mu 
predsjednik »Danice« stud, phil, Mirko Božić, predsjednik »Zarje« u Gracu 
stud. iur, Martin Malnerić i predsjednik Slovenske Dijaške Zveze cand. phil. 
Davorin Gorjanec. Predsjedao mu je Dr. Milan N. Maraković, drug Blaž 
bio je izabran potpredsjednikom, a ja tajnikom kongresa. Od gostiju pri- 
sustvovali su sastanku dr Binički i Dr Alfirević. Za razvitak akcije važne su 
rezolucije o štampi iza Blaževog referata, koje su postale temeljem sveg na- 
šeg kasnijeg rada na tom polju i rezolucije o Đačkom Savezu iza referata 
dra Milana Marakovića, Jedinstveni stav za katoličku štampu, a protiv zle 

štampe tamo je našao svoj osnov 1 početak. Obligatorno primanje »Luči« 
i čitanje Mahnićeve »Hrvatske Straže« postalo je conditio sine qua nori sva- 
kog organizovanog katoličkog đaka. Na svim universama i srednjim školama 
imadu se osnovati kongregacije, na zagrebačkom sveučilištu akademsko 
društvo na način »Hrvatske« u Beču, a sva ta društva udružiti u Savezu 
katoličkog đaštva. Tu je eto zametak našem »Domagoju«. Zaludu smo mi 
Zagrepčani dokazivali, da se to još ne može izvesti i branili se od te dužno- 
sti, rezolucija je bila prihvaćena i i mi smo se vratili u Zagreb s testera, s za 
koji smo znali; da je teži od svih dosadašnjih. 


PRVI ODBOR DOMAGOJA 


Gore: (s lijeva na desno) Ivan Brajdić, odbornik, Rikard Kraus, odbornik, Šime Bašić, 
arhivar. Dolje: Radoslav Jagić, blag., Ferdo Pavelić, predsj., Stjepan Markulin, podpred. 


Zašto nam se taj zadatak činio toliko teškim — gotovo neizvedivim? 
Zato, jer je duh, koji je tada vladao među sveučilišnom mladeži, a pogotovo 
u našoj štampi, bio do skrajnosti intolerantan, zadojen mržnjom na sve 
crkveno. Tako su primjerice na zagrebačkom sveučilištu oglase Marijine 
kongregacije sveučilištaraca, kad bi ih izvjesili u vestibulu sveučilišta, za 
čas »svjesni« akademičari išarali raznim pogrdnim izrazima, precrtali riječ 
»akademska« i napisali »popovska« umjesto riječi »kongregacija«, stavili 
»bagaža« itd, Tada je radilo udruženje »Slobodna misao koje je izdavalo 
list istoga imena. Tada je izlazila »Mlada Hrvatska«, koja je primjerice pi- 
sala ovako : »Kršćanstvo precjenjuje čistoću na uštrb pravom smislu života« 
ili »Predziđe kršćanstva znači isto, što i stagnacija« Ili primjerice »Novo Sun- 
ce« : »Ništa vrhunaravno ne opstoji. To je riječ bez smisla« ili »Jamačno će 
doći vrijeme, kad će narodi prigrliti jednu vjeru, kojoj će dogmom biti na- 

predak, obredom umjetnost, a hramom priroda.« Zatim »Hrvatska misao«, 
organ hrvatske realističke struje : »Visoka pitanja, kojima se dosele bavila 
metafizika, ne rješava teorija, nego praksa«. — Ovo nekoliko samo primjera 
dosta jasno osvjetljuje atmosferu, koju je udisala. naša javnost. Naročito 
je pak početak školske godine 1906/7 bio na sveučilištu veoma.buran. U tur- 
nusu fakulteta došao je red na teološki fakultet, da dade Štrosmajerovoj 
univerzi rektora, te rektorom bude izabran profesor dogmatike Dr. Antun 
Bauer. Kad bi objavljena svečana instalacija novog rektora za dan I9. li- 
stopada 1906, naprednjaci podigoše silnu galamu 1 izdadoše veliki proglas 
proti teologiji i rektoru—svećeniku, našto kongregacija zametne u oštru 
protuakciju na obranu znanosti, te omogući nesmetano obdržavanje sveča- 
nog akta instalacije, na kojoj je movi rektor izrekao prekrasni govor o »Vjeri 
i znanosti.« ' e. 2 
Istoga dana stiže i Butkovićevo pismo, kojim nas opomirije na rezolu- 

Ciju o zagrebačkom akademskom društvu. Mi smo sadržaj toga pisma pre- 
tresali na vijeću kongregacije i došli i opet do zaključka, da je provedba te 
ideje »uz koju svi pristaju«, za sada nemoguća, Kako je bila nemoguća, vidjelo 
se za par dana, Na 8. studenoga posjetiše nas iznenada Dr. Binički i But- 
ković, da organizuju konstituiranje društva. Iz kongregacije uzeše tajnika! 
Matu i mene (naš je prefekt međutim otišao na gradačko sveučilište na dalj- 
nji studij), zatim kandidate Zagrepčane Ferdu Pavelića i Radoslava Jagića, 
te senjskog abiturijenta Šimu Bašića, koji je prisustvovao trsatskom sastanku, 
ali tada još nije bio u kongregaciji.* Nas petorica sastasmo se iste večeri 
u 8 sati u dvorani Hrvatskog katoličkog kasina (na uglu Jelačićevog trga i 
Praške ulice) s drom Biničkim i Butkovićem, da ogledamo situaciju. Butko- 
vić je imao uza se štampana pravila »Hrvatske« i mi sve u duhu trsatskih 
rezolucija prihvatismo en bloc pravila uz sasvim neznatne preinake, Ime 
Domagoj uzesmo na predlog dra Biničkoga, koji je za svoju poeziju uzimao 
građu iz doba hrvatskih narodnih vladara, Knez Domagoj držao je jedin- 
stvo sa Sv. Stolicom i bio vrag Mlečićima, zakletim neprijateljima Hrvata, 
zbog česa ga Mlečići prozvaše »Sclavorum pessimus dux« Znak i lozinku 
uzesmo zajedničku s »Hrvatskom« Kad je tako naša konferencija s uspje- 
hom obavila sve predradnje, sazvasmo sjutradan dne 9. studenoga u 2 sata 
poslije podne formalnu konstituirajuću skupštinu i tada osnovasmo akadem- 
sko društvo, da bude rasadištem hrvatskog katoličkog inteligentnog laikata, 


Katolička je javnost oduševljeno pozdravila osnutak novog društva. 
Kongreganističko glasilo, izvješćujući o trsatskom sastanku piše : »Kada 
se napokon u zadnje vrijeme ostvarila želja tolikih, te se osnovalo katoličko 
akademsko društvo »Domagoj« u Zagrebu, kongregacija ga je pozdravila, 
kako samo brat brata može da pozdravi. Kome je iole bilo moguće, pridru- 
žio se društvu, a sada svi složno nastoje, ne bi li ovo na našoj univerzi tako 
potrebno društvo što bujnije procvalo.« (O. Ersin D, I. u prvom broju gla- 
sila »Pod zastavom bezgr. Djevice« 12. travnja 1907.). Isto kongreganističko 
glasilo stavlja svakom hrvatskom đaku, kojemu: je stalo do procvata vjere 
i domovine i do vlastitog napretka, na srce također poziv »Luči«: 
»Akademičari svih fakulteta i srednjoškolci svih zavoda treba da si preko 
Luči stisnu ruke.« Pa doista zamjernom je snagom proniknula »Luč« već sav 


* Ferdo Pavelić danas je odvjetnik na Sušaku. Šime Bašić vratio se iz »Domagoja« u Senj 
stupio u teologiju i postao upraviteljem župe. u Čanku u Lici, gdje je umro. Radoslav Jagić umro 
je još kao pravnik druge godine i pokopan na zagrebačkom Mirogoju. 

naš đački Život. List je dobar, lijep-1 jeftin, a na hrvatskom je đaštvu briga, 
da mu ne ugine ta jedva porasla uzdanica njegova. Za to ne smije biti nijed- 
nog katoličkog đaka, a osobito ne smije biti nijednog kongreganista, koji ne 
bi bio pretplatnik »Luči«, a uza to je još ne bi moralno podupirao ili radio 
oko njezinoga. proširenja.«* 

O Božiću su sva đačka akademska, bogoslovska i franjevačka drišoja. 
te kongregacije izišle prvi puta organizovane pred javnost letkom »Narode, 
preni se !« koji je bio priložen svim katoličkim novinama i listovima, “a prvi 
put poimence izbrojio one hrvatske listove, koje bi trebalo bojkotirati. To 
su bili: Savremenik, Pokret, Novi list, Sloboda, Hrvatski narod. U, odboru 
pak Domagoja izabran je revizor zle štampe, da pazi na Hrvatski đak, Sa- 
vremenik, Pokret, itd. i da odnosni materijal odmah pošalje uredništvu 
»Luči« ili »Hrvatske Straže« Prvi istup »Domagoja« samoga bio je.25. veljače 
1907. povodom đačke skupštine »u obranu« glagolice. Nama je uspjelo doka- 
zati, da je pokretašima ta »obrana« deseta briga, nego da im je samo do pro- 
tucrkvene propagande. Domagoj je već tada stajao u uskoj vezi s bogoslo- 
vima, Zborom duhovne mladeži, Vijencem 1 kongregacijom u Nadbiskup- 
skom sjemeništu, te stalno posjećivao bogoslove 1 i njihove priredbe, a jednako 
1 Hrvatski katolički kasino. Uzajamnost je bila srdačna. 

U drugom semestru bio je glavni rad uperen organizaciji zagrebačkog 
sastanka. Nije bio malen posao, što ga je naš predsjednik s bogoslovima 
obavio. Prva naša priredba te vrste, ukonačiti i prehraniti preko 500 učesnika, 
prirediti materijal i lokal za kongres, iziskivalo je mnogo temeljite priprave. 
Ipak ni rad.u samom društvu nije jenjao. Prijateljski su se sastanci redovno 
držali, debatiralo se o štampi i ustrojio pjevački zbor. Društvo se je prigodom 
posvete novog sveučilišnog barjaka založilo 1 provelo, da je na barjak uve- 
zen i znak sv. Križa, jer je prvi nacrt bio eliminirao svaki religiozni znak, 
(»Luč« IIL., str. 105.) 

Od 4—6 kolovoza 1907. držali smo zagrebački sveđački sastanak. Bio je to 
prvi nastup đačkih masa. Živo,se sjećam frenetičkog oduševljenja, kad smo na 
pozdravnoj večeri u velikoj dvorani Sokola konstatirali i objavili, da se je 
sakupilo preko pet stotina đaka iz sviju strana prostrane domovine. Iza trsat- 
skog sastanka unutar same jedne godine nastali porast zapanjio je sve pe- 
simiste i optimiste. Komplicirani tok kongresa s raznim sekcijama : svjetov- 
njaka i bogoslova, slovenskih i hrvatskih akademičara, abiturijenata i sred- 
njoškolaca, te svečane sjednice dale su kongresu obilje rada i obilježje solidne 
organizacije. Žestoki napadaji na kongres sa strane liberalnog novinstva 
služili su samo bistrenju pojmova. To je onaj kongres, na koji je došao i abi- 
turijent Petar Rogulja s fesom na glavi i zapanjen gledao, što se to radi i 
kako se debatira. To je kongres, na koji je došao i dr Janez Krek i sjedio u 
dnu dvorane na škrinji, a tek dovučen na podij rekao : Maledictus qui cod- 
fidit homini, etiamsi ille dr Krek ! 

Iza toga sastanka nastao je novi Život. u Domagoju. Na semestralnoj 
su skupštini dne 3. studenoga 1907. među ostalima primljeni za nove članove 
Matija «Belić, Rudolf Eckert, Mato Rebac, Petar Rogulja i drugi. Njihova 
imena naznačuju novu epohu u Domagojevom radu, DR S. MARKULIN 


# o lijepim odnosima između »Domagoja« i Marijine kongregacije sveučilištaraca vidi 


krasan izvještaj tajnika kongregacije i potpredsjednika »Domagoja« Stjepana Kropeka u »Luči« 
1916/17, str. 200 i sl. 

JUNACI | 


(HRVATSKOJ MLADOSTI) 


Ja ljubim podnevni ljetni žar, 3 milom će suzom orosit. 
kad krvca prirodi snažno vri, Junake ljubim u kojih" stan 
nad gorom vatren plaminja čar, unišo Hristos ko dragi gost 
u dolu nabreklo klasje zri; i ondje čarovni snijuć san 
svesilan zuj X božansku izdiše samilost. 
beskrajnu molitvu sklada, 
veseo kosa bruj Ja ljubim one, što bijesan boj 
slatko poljanama pada: kroz moguć često im šibo duh, 
do momka momak ko gordi kam u kojim divljih je sila roj, 
sa lica vedrih im curi znoj, u kojim blag je lahorčev ćuh, 
iz oganj-očiju bukti plam, kojima grud 
iz grudi junački ori poj. prezire kukavne slasti, 
zauzdo skup im trud 
Ja ljubim očiju žarki bljes, pomamne žerave — strasti: 
za kojim krije se jaki grom, ' vilovit nad njima lijet im sad, 
kad rikne, plesat će đavli ples sa slašću mrve kamenjak ljut, 
u paklu — u srcu silničkom: samoživ zmijinji ništeć mlad, 
orao duh ; ; božanskoj pravici krčeć put. 
kroz to se bljeskanje zrca, 
tirjanin — slijepac gluh — Ja ljubim veseli, vedri žar 
dršće od gorućeg srca... kad snažnoj mladosti krvca vri, 
Ja ljubim prsa ko čvrsti nad, nad dušom zanosa plamti čar, 
u kojim smionost jasna vri, u umu misleno klasje zri.. 
nit laska podla ih smekša kad : Gospodi moj, 
nit koja nevolja polomi. plamenim srcem te molju, 
Višnji: o takav soj 
Junake ljubim, al one, što . Dosij po hrvatskom polju, 
duboko znadu osjetit bol, 0 Sij nam momke ko gordi kam 
u kojih htjenje je gvozdeno, sa dušom žarkom, velikom, 
a srce — srce im nježno tol. ; iz koje crljen će sukljat plam, 
Hladno će prijek iz koje ognjen će treskat grom ! 
vlastiti udes podnosit, MILAN PAVELIĆ, 


nesmiljen tuđi tek 


KO POROD OBLAKA 


Mi smo ko porod buntovnih oblaka 
Sred zemlje začet i nebesa plavi", 
Noseć šum groma-prokletstva u glavi 
I lik munjevnog mača grebeštaka. 


Jedni će sać, đa s halja kal sapiru, 
Kroz bunjišta će drugi proći gusta; 
Jedne će primit kneginja na usta, 
Druge svećenik svetom u Dputiru. 


AT jednog dana, zatočje kad mine, ' 
Razmotat će se klupko žute svile 
Sred neba u milion tankih niti. 


I na svakoj će po kap prihvatiti, 

Kap po kap... čiste, proste, lakokrile 

I opet dić u plave carevine / : 
ROMAN TIECK, 

UZ ROGULJIN DNEVNIK 


E za života pok. Petra Rogulje donijela je »Luč« nekoliko odlomaka | 


LUČ = 


iz njegova Dnevnika da budu na pobudu novoj, poslijeratnoj genera- 
ciji hrvatskoga katoličkog đaštva. Ovi su odlomci bili štampani nekako 
deset godina iza kako. su napisani, a onda je iza Roguljine smrti Dnevnika 
nestalo. Došao sam do njega na prilično komplikovan način tragajući za njim: 
desetak godina. 


DR PETAR ROGULJA 


Dnevnik je pisan u bilježnicu crnih platnenih korica, kupljenu valjda 
u Ljubljani s blanketama, tiskanicama i trgovačkim knjigama za Zadružnu 
školu, na kojoj je Rogulja bio zimi godine 1909/10. Ta tipična trgovačka 
bilježnica s modrom liniaturom ima unutra u gornjem uglu korice čak oznaku 
35 A 80 listova, i svih je osamdeset listova upravo do posljednjih devet re- 
daka ispisano Roguljinim uzorno pravilnim i čitkim rukopisom. Naslov : 
Dnevnik i zaziv: U ime Božje! napisani su na prvom bijelom zaštitnom 
listu, koji još nije liniran. Ime Petra Rogulje ne nalazi se nigdje ! 

Zapisi obasižu razdoblje od 7. XI. 1909. do 3. XI 1ig1o., a to je vrijeme 
najintenzivnijega Roguljinog učenja, ispitivanja i apercepiranja svega što 
se tiče katoličkoga pokreta i kršćanskog socijalizma na svijetu. 

Iza našega najvećeg sastanka: hrvatskoga katoličkog narodnog đaštva 
u Splitu (1909) održao je dr Krek socijalni tečaj za đake na brdu sv. Jošt 
povrh Kranja, i tu jedna četa Domagojaca odlučuje svom se dušom dati 
na studij. socijalnog pitanja: i predati se svim idealizmom. radu za narod. 
Ta romantično lijepa odluka puna osnova, sanja, vjere i.žrtve vodi među 
PrVvima pravnika Petra. Rogulju u Ljubljanu na Zadružnu školu i u nepo- 
srednu blizinu dra Kreka i drugih slovenačkih praktičnih socijologa i kato- 
ličkih narodnih radnika. Na str, 54. Dnevnika zapisuje Rogulja nacrt rada 
za godinu I1gro. Doslovno : »Taj je od Prilike ovakav : januar, februar, mart 
i april provest ću u Zadružnoj Školi (u Ljubljani); maj u Zadružnoj zvezi, 
juni i juli u Beču, kamo ću otići da proučim organizacije katoličkih Nijemaca 
u Austriji. U augustu ću putovati slovenskim zemljama, i još mi preostaje 
da upotrijebim septembar i oktobar, a novembar i decembar i dio IgII. Na- 
kanio sam upotrijebiti za obradu materijala, što ga saberem i za pripravu 
za III 1 IV ispit 1 rigoroze. Ovaj program — uzdam se — da ću s pomoću 
Božjom izvršiti.« e gaf 

Dnevnik svjedoči da je Rogulja svoj 'program zaista izvršio, pače ga 
i krasno upotpunio, jer je praznike 1910. proveo zajedno s pokojnim Ecker- 
tom u Minčhen-Gladbachu na socijalnom kursii znanoga Volksvereina, 
te je putovao Njemačkom i Belgijom. 

A Rogulja je svuda prolazio otvorenim očima ; on je neumorno pitao, 
tražio i saznavao ; on je nevjerojatnom ustrajnošću i spretnošću dolazio u 
najraznovrsnije institucije i intervjuvisao prvake svih mogućih grana kato- 
ličkog pokreta srednje Evrope. Kada sam dvije godine kasnije došao u Nje- 
mačku; današnji najistaknutiji vođa katolika dr Brauns dobro se sjećao Ro- 
gulje, a znani pok, dr Sonnensćhein duhovito je: pitao za »Sokrata iz Bosne«, 
U Dnevniku je 17. XI 1909. ubilježena osnova, po kojoj je Rogulja »sokratski 
ispitivao«, “Radi karakterističnosti prepisujem taj odlomak dnevnika : 

»Danas sam sastavio PO. preporuci moga Mentora urednika »Istine« 
Ivaneka pitanja koja ću: stavljati raznim osobama istaknutim u katoličkom 
pokretu, da od njih doznam razvoj i sredstva za napredak katolicizma, Pi- 
tanja su ovaze asi aje desi ude : ' 

I. Da li: je kod nas nastao prije idejni ili materijalni pokret € vjerski 
ili narodni € Da li je više djelovao na narod ili inteligenciju 
2. Ko je pravi početnik toga pokreta, kada je počeo i kakve su tada 
bile prilike £ < «5.6 ' 2 3 
3. Da li je prije počela vjerska (kongregacije), prosvjetna, ekonomska 
(zadruge) ili politička organizacija i kakve su pojedine € 
4. Koji su znatniji muževi svake pojedine organizacije bili i koji su sada # 
5. Kako i kada su se organizacije počele centralizirati € 
:::: 6, Je li prije bila provedena organizacija u centrali ili u provinciji € 
(7. Kako su se razvili listovi £ ' : : SE 
+: 8. Koji je cilj organizacije i rada katolika € Kada će se taj cilj postići € 
'::9. Neće li se, kad katolici postignu. vrhunac moći, razbiti disciplina <“ 
-::.10, Kako je sad podržavate (disciplinu) € 
“ir Ima li (u katoličkim organizacijama) nezadovoljnih ili heterogenih 
elemenata £ Zašto su takvi f kese ao 

12. Kakav je kler i je li organizovan € : 

4213. Da li je jednodušan u borbi protiv protukatolika € 
(14. U čemu je snaga katolika i uzroci snage £ B 
15. Kako,su bili, a kako su sada organizovani liberalci € .. 

nr “ iii (U E m ' : 


16. Šta je episkopat pridonio organizacijama.# < 
17. Da li su radnici organizirani. Kako bi ih se dalo otrgnuti od socijalne 
demokracije “ ' dog ota. EEL ' 
"18. Kakav je pokret i izgled uspjeha »mladoliberalaca« € 
i koji način morao proučiti Hrvat, koji se za vaš 


19. Koje bi stvari i na 

katolički pokret zanima € 
' 20. Koja je vaša najbolja organizacija i zašto € > 

bi. Šta mislite o pitanju Bosne “ ' ' 

22. Šta držite o trijalizmu Austrije “ ' ' ' : 
23. Kako i koje bi se kulturne zasade od vas dale prenijeti u hrvatske 
zemlje < 
“24 Je li preči nepolitički ili politički pokret € - 

25. Kako se provodi kulturno, a kako političko ujedinjenje naroda € 
“26. Što držite o Srbima € o muslimanima € Da li bi kod njih bila do- 
bra konfesionalna propaganda € — uopće kako bi se među njima dalo raditi € 
27. (Težačko pitanje — Split) < ' 

28. Da li-je bolja konfesionalna (konzervativna) ili kršćansko-socijalna 

(centrum) stranka € Kako se ove osnivaju £ ' 
"29: (Zurnalistika) je“ 

! 30. (Radić) 

“31. (Šta držite o političkoj situaciji u Austriji, Mađarskoj, Hrvatskoj, 

Bosni *) a E Ke 
“32. (Kakav bi izlazak bio iz današnje političke situacije)ć# 

S ovim pitanjima obilazi Rogulja svijetom, i u njegov je Dnevnik grozni- 
čavom hitnjom zapisivan svaki važniji odgovor na koje od tih pitanja. Dnev- 
nik su također bilješke i upozorenja na građu koju će Rogulja poslije kod 
kuće bolje proučiti. U njegovoj je ostavštini zaista pronađen ogromni materi- 
jal što ga je mogao sakupiti samo došavši u lični kontakt s raznim ličnostima. 

“ Rezultati proučavanja i još više misli Roguljine o primjeni naučenoga 
nijesu više zapisivane ni u kakav dnevnik. Mnogi se tek sjećamo žestine 
i brzine kojima su svjetski rat i poslijeratni događaji povukli mladoga čo- 
vjeka u život. Rogulja je ušao u život kao najrevniji 1 najidealniji radnik. 
Htio je možda provesti mahom i odviše od onoga, što je vidio, znao 1 želio, 
pa je bio prežestok prema onima koji ga nijesu znali ili mogli: slijediti. — 
Svojih teškoća ni uspjeha nije zapisivao. Nije dospio da dalje vodi Dnevnik: 
Nije dospio ni da boluje ni da se liječi. Umro je u poslu. Ali i ovaj Dnevnik 
koji imamo o jednotn kratkom dijelu“ Roguljina Života svjedoči da je on 


i. 


svakoga dana, sasvim i jedino živio za jednu jedinu ideju — za hrvatski 
katolički pokret, Na sebe sama nije mislio. Zaboravio je pače da se bilo gdje 
u svome Dnevniku potpiše. DR VELIMIR DEŽELIĆ, SIN 


. POZDRAVLJAM TE NAŠ ZELENI GAJU 


Pozdravljam Te, naš zeleni gaju Kiti nam se svakim vrlinama 
I ognjište rodne vatre naše - I steri se k moru od Dunaja ! 
I ufanje vjerskom osjećaju! Što nevjera, izdajnik polama, 


Pred Tobom .se već dušmani plaše, ' : ; 
: : aaa : Ruka Tvoja nek nam pouzgaja ! 
Mlad si jošte ko cvijetak u maju, Pozdravljam Te, Doma gojitelju, 


A1 Te mlada mač Gospodnji paše ; Ostaj vjeran Hristu Spasitelju ! 
Junak gledaš u oči i zmaju: 
Lovorikom već Te ovjenčaše. ; > >»Domagoju« 1910 IV. EV. ŠARIĆ 

LUČ mom 
SPOMEN NA RADNIKA 


Sis godine 19. veljače sjetimo se, da je na taj dan katolički pokret 


kod nas pokopao svoga ponajboljeg sina i istog takvog radnika na 
polju organizacije i socijalnog rada. Ljudi, kao što je on — Dr Pero 
Roguija, rijetki su kod jednog naroda a pogotovu kod jednog pokreta kao 
što je naš. On je čovjek koji je cijelu mladost, muževnost, jednom riječju 
cijeli život posvetio jednoj ideji: preporoditi narod na vjerskom i ekonom- 
skom području, od koje sam lično nema nikakve koristi. Ovaka je osoba 
bio pokojni Rogulja. 
esto se kod ljudi opaža već u mladosti za čim mladiću duša čezne i 
na što ima sklonosti. Rogulja još za školovanja bavi se proučavanjem raznih 
organizacija, ne samo naših nego i stranih. Moglo se vidjeti, da će taj čovjek 
s vremenom postati veliki organizator i. socijolog. Njega zanosi rad kod braće 
Slovenaca te sam ide u Sloveniju da sluša Kreka i od njega uči na praktičan 
način riješavati pitanje radnika, težaka i drugih. Njega goni neka neutaživa 
žeđa za znanjem te ga vidimo da putuje Njemačkom, Francuskom, Belgijom 
svojim poznatim pitanjima, svuda Proučavajući i zanoseći se, kako će biti 
krasno, kad njegova domovina bude izgledala kao ove napredne zemlje, 
Kad se povratio u domovinu stao je da provodi u praksu ono što je naumio 
izvesti studirajući i gledajući kod drugih naroda. On hoće da podigne našega 
težaka i radnika do onoga položaja koji ima težak u Belgiji, želi uvesti orga- 
nizaciju poput organizacije u Njemačkoj. On je kako kaže Grgec »pravi tip 
organizatora i jurišnog borca koji svojom odvažnošću povrijedio često sve 
kunktatore i sentimentalce, ali je zato udario temelje mnogim katoličkim 
institucijama, koje bi bez njega bile možda danas samo teorija.« 
to je. Rogulja bio možemo vidjeti iz njegovih djela i nazora. God. 
: IgI2. vidimo ga na Rijeci kao osnivača i glavnog urednika »Riječkih Novina« 
da one budu kao nastavak »Hrvatstva« ili »Jutra«, a kad su »Riječke Novine« 
zabranjene pokreće »Novine« i napokon »Narodnu Politiku« u Zagrebu. Kako 
se Rogulja zauzimao za katoličku štampu vidimo iz toga, što je on žrtvo- 
Vao sve : vrijeme i novac samo da uzdrži za vrijeme rata »Novine« i »Luč«, 
On je uviđao, da štampa vlada svijetom i prema toj spoznaji udešava svoj 
Život, a i druge bodri: »Časna braćo, žurnalistika je naša najpotrebnija 
akcija. S njome možemo sve postići. Shvatio je dobro riječi Leona XIII. 
»Ne vara se nipošto onaj, koji misli, da je zla štampa uzrok svemu zlu i žalo- 
snome stanju u kojem se danas nalazimo« (»H. Stražad). U svome zanosu 
za katoličku štampu žrtvovao bi se poput Pija X., koji je jednom zgodom 
rekao : »Prodat ću svoj grimiz i biskupski prsten, a »Difesa« će izlaziti.« Bilo 
je vrijeme kada se nije htjeo dati ni jedne pare za liberalnu štampu. Ali danas | 
kao da se nešto umanjio Žar i zanos za katoličko novinstvo. Radije se naru- 
čuju pokrajinski liberalni ili njima slični zagrebački dnevnici. Ovo nijesu 
stope Roguljine. I 
Koliko je Rogulja s drugim našim rodoljubima iz Hercegovine, koliko 
iz Istre i ostalih naših krajeva spasio djece od teške gladi, a neke od očite 
smrti, o tome bi nam mogle pripovjedati majke gladne djece. Koliko je pri 
tom sam pretrpio, to će nam ostati nepoznato. Ganutljiv je prizor što nam 
ga iznosi Grgec u »Almanahu Luči« 1925. : Na djeci gradimo svoju buduć- 
nost« govorio je Rogulja. ' ' a. ko 
On je najviše radio na polju katoličkog pokreta i katoličke akcije. Već 
u mladosti on radi na organizacijama katoličkog pokreta. Pa njegov rad 


140 


za vrijeme rata, gdje je, izgubivši Dra Eckerta, bio jedini radnik i vez pred- 
ratnog đaštva s đaštvom iza rata. Po njegovu mišljenju »Episkopat je glava, 
kler hrptenica, a seniorat srce katoličke akcije.« God. 1917. ostvarena je 
Roguljina zamisao, naime osnovan je domagojski konvikt. I kasnije sve do 
svoje smrti on sudjeluje u radu pokreta. 


Uz druge naše ljude i Rogulja je potpisao majsku deklaraciju. Radi toga 
zanimivo je, što on drži o Jugoslaviji. On hoće i propagira Čirilo-Metodsku 
ideju »Izmirenje crkava. To je metafizički raison d' etre opstanka naše države. 
Zato smo je stvorili i ne ćemo je dati uništiti upravo radi ove vjerske zadaće«. 
On je mislio, da će se ovo brže dogoditi, nego što to mi danas vidimo. Ra- 
čunao je na ljude dobre volje, kao što je i sam bio. 


UČESNICI ZAGREBAČKOG SASTANKA 3—6. VIII 1907. 


Šta Rogulja drži o novim reformatorima, koji bi želili uvesti neki tobože 
stari katolicizam, on veli : »Šta su i šta hoće »Žuti« € (Sam ih je nazvao »žu- 
tim pokretom«). »Oni su pojav moralne destrukcije, koja dolazi poslije ovoga 
rata, hoće da budu najamnici svome biskupu i hoće ženu. Pamtite dobro! 
Mi katolički laici zahtjevamo, da svećenik bude celebs. Jer samo takav sve- 
ćenik može da vrši uzvišenu zadaću sluge Kristova«. 


Rogulja kao i svaki drugi čovjek ima svojih nedostataka 1 kao glavna 
mana prebacuje mu se, da je bio nagao. Za one koji se nijesu htjeli žrtvovati 
bio je »čovjek bez srca« kako su ga nazivali. Uza sve, ovo u Rogulji vidimo 
čovjeka veoma religiozna, koji poput starih plemića drži za posebnu čast 
ministrirati kod sv. mise. On prima veoma često sv. sakramente i moli sve- 
ćenički brevijar, što je velika rijetkost kod laika. Iz ove religioznosti on je 
crpao snagu u svojim teškoćama. Što god radi, čini iz ljubavi prema Kristu, 
u svakom svome činu vidi djelo učinjeno radi Krista : »Mi ćemo se radi Kri- 
sta žrtvovati za naš narod i potonut kao stupci u močvare. Zar mislite, da 
bih se ja žrtvovao i potucao kao ciganin bez kuće, kad ne bih osjećao dužnost 
da sve činim za proslavu Kristove stvari.« 


I4I 


=a Eee GASI 


Kad pogledamo ličnost Dra Petra Ro 
Žemo prstom i s ponosom reknemo, 
vencima bio Krek, to bi nama Hrva 
teoretičar, nego i praktični radnik, k: 


reći :»Za d 
da nam ga smrt ne ugrabi. 


naša — potpuno katolička. 


LUČ = Sam arekRazoem 


B, ŠAPINA, 


DOMAGOJU 


S gora i ravni k Jadranu sinjem 
Vila se sjen ko jela pod injem, 

S usana glas joj cvilio tih, 
Pratio zbor ga strašila svih: 
Graktali vrani, ćukali ćuci, 
Siktale zmije, vijali vuci... 
Tužila duša naroda mog: 
Dijeliti od nje stao se Bog. 


Nestalo vatre, nestalo ljudi, 
Štono su tvrdo gvozdenih grudi 
Štitili križ i stari nam krov, 
Naraštaj posvud nikao nov. 
Koljeno, koje mržnjom na Krista 
Taman uz davnog Turčina prista, 
Otrovnu strijelu stavi na luk, 

U srce uze gađati puk. 

Sionska straža smjelo se krila 
Dvoglavoj kobnoj ptici pod krila. 
Od mora tad razasja se mrak, 
Svjetlica munja rascijepi zrak, 
Odjeknu grom pozivajuć k žrtvi. 
Dive sa Krka, Biskupe mrtvi, 
Misli Ti silnih visoki let 

Diže, začara mladosti cvijet, 


S riječi Ti plodne iznikoh i ja, 
Zanosa Tvoga dah me odnjija, 
Najljući mene okrsti ban, 
Kupinom krsni povi me dan. 
Nauku oca Kreka sam usiso, 
Pljuvanku češće s lica sam briso: 
Slikao sebe samoga njom 

Rođen mi brat po obrazu mom. 


Borba ojača mišice moje, 

Drvce mi mlado raširi hvoje, 

U zemlju korijen potjera jak, 
Krošnja procvjeta kiteći zrak. 
Kadli se mora na zemlju savi, 
Cijelim da svijetom davi i stravi, 
1 mome stablu olovan trh 


: Oblomi grane, prekrši vrh. 


Ljiljan mi bijel na otetoj Rijeci 
Istom razvijen uzeše sveci, 

Mio ko glazba bio je on, 

K Bogu me vazda zvao ko zvon. 
Za njim i zlatna jabuka pađe.., 
Pero moj, sade, gdjeno se stade 
Otvarat istom najžešći boj, 

Pade mi i Ti, laviću moj! 


Grobovi moji, cvjetovi tamni, 
Grobovi moji, bregovi plamni, 
Žalosti mojoj krepki ste kruh, 
Zanosom uz vas gori mi duh! 
Besjedom kratkom, spomenom vašim, 
Kukavca svakog od sebe plašim; 
Dolijeće s vas ko s gusala Zvuk, 
Uzbija naših dušmana huk. 


Veću i jaču — skupa uz braću — 


Podizat kuću nad vama ja ću, 
Imajuć vas za temeljni kam 
Nalik će biti ona na hram. 


Katolik — Hrvat nisam tek brojem, 


Graditi Dom ću narođu svojemn 
:Ne skrećuć nikad s temelja tog, 
Tako mi višnji pomogo Bog! 


Djevice puna proljeća sviju, 

Kojoj se s ruku milosti liju, 

U oku skrb milosrdna bdi, 

Prisegu moju čula si Ti! 

Takni me, Majko, desnicom blagom, 
Opaši mene. viteškom snagom, 

Do smrti da. Ti budem ko krin,. 
Smion. ko lav, ko djevojka fin.* 


* Ova je pjesma napisana prigodom 20-g' Domagoja 


MILAN PAVELIĆ 


gulje možemo da na njega poka- 
njega je dao naš pokret Ono što je Slo- 
tima bio pokojni Rogulja. On je ne samo 
Oji je dosta uticao na naro 
eset godina Hrvatska mora biti naša«. 
Budemo li išli za Rog 


d, te je mogao 
Ovo bi se možda i obistinilo 
uljom i ako ne za deset, a to 
Za dvadeset ili trideset godina, to konačno Hrvatska mora biti potpuno 


i PROMOCIJA DRA R ECKERTA 


injenica, da je predsjednik »Domagoja« Rudolf Eckert svršio s naj- 
( sjajnijim uspjehom svoje nauke i zadobio kraljevsko odlikovanje, 

napunjala nas je uvijek posebnim ponosom. Znali smo mi njega kao 
urednika »Luči«, kao organizatora plodne Domagojeve socijalne sekcije, 
kao inicijatora našega Đačkog Saveza, kao čovjeka željna znanja i studenta 
u Pragu, Miinchenu i Louvainu, no sve _smo to najedared 1 u jedan mah 
osjetili tek onda, kad je uz veliko javno slavlje primio iz ruku kraljevog iza- 


PREDSJEDNIŠTVO OSJEČKOG SASTANKA 25. VII 1910, 


Sjede: Ivan Tiljak, predsjednik »Hrvatske«, Augustin Wolf i Rudolf Eckert. — Stoje : 
Richter (drugi s lijeva na desno), Kick, Rebac, Banić, Barić, Ratković (posljednji) i dr. 


slanika skupocjeni briljantni prsten. Bio je on četrnaesti po redu, kojemu je 
kao nagrada za odlični uspjeh u naucima na zagrebačkom sveučilištu bila 
dozvoljena svečana promocija »sub auspiciis Regis«. Prvi je tako bio promo- 
viran sadanji sveuč. profesor Ivan Maurović 1897., a za njim su slijedili 
od pravnika Ladislav Polić, Milorad Stražnicki, Branislav Dimitrijević, Mla- 
den Pliverić, Marko Kostrenčić, Ivan Pavičić i drugi. 

Eckertova se je promocija obavila u subotu 27. lipnja 1914. u velikoj 
dvorani Hrvatskog glazbenog zavoda. Kralja je Zastupao odjelni predstoj- 
nik za bogoštovlje i nastavu Dr Stjepan Tropsch. Dvorana je bila puna od- 
ličnog općinstva : sveučilišnih profesora svih fakulteta 1 reprezentanata 
svih zagrebačkih katoličkih organizacija.“ Rektor sveučilišta Dr Edo Lovrić 


* Promocije »sub auspiciis Regis« nisu se obavljale u dvorani Hrvatskog glazbenog zavoda 
na podiju, već u samoj dvorani. Za kraljevog izaslanika bio je u sredini dvorane; među prozorima 
a sučelice velikom srednjem balkonu, postavljen podij s baldahinom, a pred njim smjestio se aka- 
demski senat s promovendom. Prijestolje s baldakinom uzimalo se iz sveučilišne aule, gdje je slu- 
žilo rektoru kod promocija. z : : nk JE Bi 

podijelio je riječ dekanu juridičkog fakulteta dru Ernestu Mileru, koji je pro- 
čitao sve spise o Eckertovim naucima, zatim uvodni postupak prije promo- 
cije, te konačno kraljevu dozvolu. Naročito je istaknuo, da je Eckert po- 
ložio sve ispite i rigoroze s odlikom iz svih predmeta, Na to je dekan Dr Miler 
nadovezao kratko prigodno slovo, pozivajući mladoga doktora, neka proslijedi 
na putu znanja i karakternosti, te onih ideja, koje su mu u mladosti usadili 
u dušu i srce revni bosanski franjevci — ti stupovi hrvatstva u Bosni. Iza 
toga čitao je Eckert svoju inauguralnu disertaciju pod naslovom »Ratarska 
vjeresija i zaduženost u Hrvatskoj i Slavoniji«, našto je slijedio sam čin pro- 
mocije, koji je obavio kao promotor prof. Dr Ivan Maurović, Prvi je mladog 
doktora pozdravio kraljev izaslanik dr Tropsch i uručio mu kraljevsko odli- 
kovanje, briljantni prsten, Time je sam akt promocije bio dovršen, te se je 
kraljev zastupnik udaljio iz dvorane, no prisutni se nisu razišli. Riječ je naime 
uzeo predsjednik Domagoja i pozdravio Dra Eckerta u ime Domagoja, za- 
grebačkih bogoslova i svih katoličkih đačkih organizacija. Pjevački je zbor 
zagrebačkih bogoslova otpjevao na to Novakovu »Hrvatskoj«, a onda se je 
Dr Eckert zahvalio na pozdrav Domagojeva predsjednika ovim govorom : 


. oDraga braćo i drugovi! Dopustite mi, da Vam se najsrdačnije zahva- 
lim na prijateljskim čestitkama, što mi ih je drug predsjednik u Vaše ime 
izrazio. Rado prihvaćam ovu zgodu, da istaknem ponovno svoju odanost i 
ljubav prema Hrvatskom katoličkom akademskom društvu »Domagoj«, u kome 
sam sproveo najburnije doba mladosti svoje, kada sam se imao boriti za svoje 
osvjedočenje i za svoje ideale. Da sam postigao ovu čast, danas imam da 
zahvalim plonajprije svojim vrlim pokojnim roditeljima, a dobrim dijelom 
1 »Domagoju«, jer sam u njemu našao karakterne mladiće, koji su, čvrsto 
se držeći načela našeg katoličkog pokreta u Hrvatskoj, naime ideje hrvatstva, 
katolicizma i demokratizma, razvili takovu aktivnost i agilnost, da smo,. 
koliko je bilo do nas stalo, pribavili principu sistematskog rada ono mjesto, 
koje mu po njegovoj moralnoj vrijednosti za ljudsko društvo i pripada. Jasni 
naš cilj, rad, međusobno pomaganje, prijateljstvo i borba za zajedničke 
nam ideale, jačali su mi volju i oduševljavali srce. Na našem je znaku zapi- 
sana hrvatska zastava, slavenska lipa i križ, kao simbol naših principa. Radi 
ovoga smo imali trpjeti i progone 1 napadaje, ali su protivnici zaboravljali, 
da je u simbolu križa koncentrirana sva moralna snaga, požrtvovnost, pre- 
garanje, nesebičnost, ljubav prema Bogu, bližnjemu i domovini. Djelovanje 
»Domagoja« rasprostranilo se je po cijeloj hrvatskoj domovini š nije ostalo 
među đaštvom, nego se raširilo i među naše seljačke omladince. I ako se sada 
dijelim od Vas, kao od svojih đačkih drugova, nadam se da ćemo se sastati 
u radu za ujedinjenje i oslobođenje kraljevine Hrvatske i njezino preporo- 


đenje u Kristu. Srdačna Vam još jednom hvala. Živjeli !« 


Razumije se, da je taj govor dra Eckerta bio popraćen burnim pljeskom 
i poklicima, te da su na to slijedile još srdačnije čestitke prisutnih njegovih 
prijatelja. 


Iste večeri održao je Domagoj u dvorani Palace Hotela Croatia svečanu 
skupštinu u prisuću brojnih seniora i prijatelja Domagojevih. Skupština je 
protekla u svečanom raspoloženju. Na njoj su proglašeni seniorima drugovi 
Bogdan Babić, Petar Grgec, Adolf Jošovec, Božena Kraljeva, I. Matković, 
Hubert Strauch i drugi. Iza službenog dijela prešlo se je odmah na društvenu 
proslavu Eckertove promocije. Na molbu predsjednikovu preuzeo je ravna- 

nje stola msgr. Dr Josip Lončarić.“ Od mnogih govora, koji su bili izrečeni 
u čast svečarevu, ističe kroničar pozdrav msgra. dra Lončarića, te. prikaza: 
Eckertovog rada u Domagoju po drugu Đuri Kuntariću, Tako smo tada 
proveli svečani dan Eckertove promocije, koji nije bio samo dan njegova 
osobnog slavlja, nego i afirmacija kulturnosti mlade katoličke inteligencije, 
koja je iz svojih redova dala ovakovoga intelektualca. 

Kad danas motrimo taj intelektualni rad Eckertov, oko nam se nehotice“ 
ustavlja na njegovoj disertacionoj temi : Seljačka vjeresija i zaduženost hr- 
vatskog seljaka. Kako ozbiljna, duboka i aktuelna tema! Ako je ona bila ak- 
tuelna pred rat, kako li je postala aktuelnijom iza rata, u ovim strahovitim 
< posljedicama gospodarskog poremećenja u svijetu, a uz opću svijest, da je 
seljaštvo i najbrojniji i najvažniji dio naroda, I danas kao i pred rat naš je 
seljak zagrezao u dugove, koji ga pritištu i uništavaju, a iz kojih mu uz današ- 
nju gospodarsku situaciju neima puta k izlazu. I ako se danas umne glave 
bave ozbiljno mišlju, kako da se spasi naše seljaštvo iz veriga nepodnosivih 
dugova, kako nas ne bi ozbiljno zanimalo, kako je na to pitanje ina taj .pro- 
blem gledao pred osamnaest godina naš dr Eckert. Nema sumnje, da je on 
pribrao o tom pitanju ponajprije sve statističke podatke, pa da je onda na 
temelju stvarnih podataka i uz prikaz naučnih teorija dao ujedno i rješenje 
problema za nas i naše prilike. Zato smo tako živo željeli donesti sada u na- 
šoj »Luči« tu disertaciju barem u temeljnim mislima, No naša je potraga 
za tom Eckertovom radnjom ostala nažalost do sada bez uspjeha. Pregledali 
smo dozvolom sveučilišnih vlasti arkiv dekanata juridičkog fakulteta i rek- 
torata, ali jedino što smo mogli o radnji Eckertovoj ustanoviti, bilo je to, 
da ju je na dan promocije preuzeo i primitak potvrdio sveučilišni tajnik 
Franjo Pevalek.** Uzalud smo tražili traga Eckertovoj radnji u kasnijim bro- 
jevima »Riječkih Novina«, čiji je urednik on tada bio. No kada se sjetimo, 
da je Eckertova promocija obavljena gotovo doslovce uoči sarajevske drame 
i evropskog požara, da su Riječke Novine već koncem kolovoza iste godine 
po madžarskom ministarstvu obustavljene, da je Eckert doskora bio mobi- 
lizovan i već u ožujku 1915. zauvijek sklopio oči, onda ćemo razumjeti da 
to uzrujano vrijeme nije pogodovalo javnom tretiranju socijalnih problema. 
Jedini smo tračak otkrili u broju 142. »Riječkih Novina« na dan same promo- 
cije u člančiću pod naslovom »Vjeresijske udruge u našoj domovini«, I ako ton 
toga novinskog članka ne bi mogao biti identičan s jednom inauguralnom 
disertacijom, ipak je njegova tema toliko srodna s temom Eckertove dok- 
torske radnje, da možemo mirno ustvrditi, da taj članak potječe iz Eckerto- 
vog pera. Stoga ga ovdje u cijelosti prenosimo kao dokaz Eckertovih nazora 
o tom pitanju i kao putokaz, u čemu je Eckert nalazio rješenje problema 
seljačkog zaduživanja. Evo toga članka : 


VJERESIJSKE UDRUGE U NAŠOJ DOMOVINI 


Nema države u Evropi, koja bi u svom seljačkom staležu širila1 pomagala 
kakvu drugu kreditnu organizaciju, osim onu Raiffeisenovu na neograničenom 
jamstvu. Seljački stalež Srbije, Bugarske, Kranjske, Njemačke drugčijih i ne 


* Msgr. Dr Josip Lončarić stari je prijatelj »Domagojev«. Kao ceremonijar nadbiskupa 
Posilovića ima »Domagoj« njemu da zahvali prvi svoj namještaj. Sjajan je članak dra Lončarića : 
»Gdje se značaj stvara, gdje čeliči« u »Luči« 1921/2, Str. 233. 

** Spisi o Eckertovoj promociji nalaze se u rektoratskom arkivu pod br. 604/13 i 166/1914, 
a u dekanatskom arkivu pod br. 214 i 218/1914. Radnju je primio na ocjenu dr Branislav Dimi- 
trijević, koji je izvijestio : »nalazim, da radnja odgovara svrsi.« 

poznaje. Jedino je u nas madžarska vlada. pomoću općinskih bilježnika i 
preko nekih nažalost sebičnih i kruha gladnih ljudi proturala u seljački svijet 
t. Zv. »Vjeresijske udruge« (sistem Schultze-Delitsch — s ograničenim jams- 
tvom). Za nastupa siledžije Cuvaja izdan je bio svim općinskim poglavar- 
stvima nalog, da se imaju osnivati takove udruge i gdjegod se samo neko- 
liko ljudi u to ime dalo skupiti, bila je udruga za ciglih nekoliko sati proto- 
.kolirana kod sudbenog stola, a madžarska je centrala za isto vrijeme poslala 
Zajma u gotovom novcu, koliko se god htjelo. Takav nam je slučaj poznat 
na više mjesta u Slavoniji. — Na taj se način dogodilo, da u Hrvatskoj i 
Slavoniji ima tih Vjeresijskih udruga mnogo više, nego t. zv. »Seljačkih za- 
druga«, što ih širi Poljodjelska banka (sistem Reiffeisenov) i s mnogo više 
prometa, 
to da o tom sudimo € 

Sjećamo se, da se i u jednom radikalno-hrvatskom 1 kršćanskom listu 
plaidiralo za vjeresijske udruge, Kao razlog navađao se veći broj dotičnih 
udruga i veći njihov promet, te sebičnost našeg naroda, koji ne podnosi na- 
čela Raiffeisenova : »Švi za Jednoga, jedan za sve.« Neka im Bog prosti, jer 
ne znaju što čine. 

Vjeresijske udruge su po svom sistemu, po kojem se za imetak zadruge 
jamči samo stanovitim dijelom imutka člana, slične ostalim kapitalističkim 
štedionicama, pa su samim tim upućene, da u narodu djeluju poput njih. Kao 
takove ne mogu kod ulagatelja imati neograničenog povjerenja, pa dosljedno 
ne mogu promicati u narodu — najveće svrhe kreditnih organizacija — 
štednje. Budući da je u vjeresijskim zadrugama temelj ograničeno jamstvo, 
začlanjuje se u njoj svatko, tkogod može tako jamčiti i posuđuje se svakom, 
ako samo ima nade, da se može od njega utjerati, ne pitajući za njegovo 
ćudoredno ponašanje, ni za upotrebu kredita. Tu posvema izostaje ćudoredni 
odgoj u narodu, kakovim rađaju dobro vođene Reiffeizenovke, a šire se sva 
ona zla, kojima rađa zlosretni kapitalizam modernog doba. Većina vjeresij- 
skih udruga posluje sa mjenicama, koje su i zadale smrt našem seljaku, Vo- 
ditelj vjeresijske udruge i članovi vijeća imaju određenu plaću prema po- 
stocima od dobitka, te tu nestaje i posljednje iskre ljubavi prema bližnjemu, 
koja je glavna podloga Raiffeisenovih zadruga i socijalnoj reformi uopće. 
Konačno su vjeresijske udruge madžarska institucija, novi najstrašniji la- 
nac, što nam ga kuju Madžari ; lagum, što ga ziđu potajno pod tvrđom 
Hrvatske, koga od naših vajnih narodnih boraca nitko i ne opaža i koji će 
zgnječiti i ono, što je u nas još slobodno, jezgru našeg naroda — seljaka, 
Vjeresijske su udruge po svojem sastavu jedna strahovita zapreka plemeni- 
toj ćudorednoj i kršćansko-socijalnoj reformi seljačkog staleža, a po svojim 
propagatorima narodna kuga, . DRS. M. 


* Kratka Eckertova biografija, opis njegove promocije i izvještaj »Domagojeve« skupštine 
nalaze se u »Riječkim Novinama« od 27. VI, 28. VI. i 9. VII. 1914, br. 142, 143 i ISa. Njegova 
fotografija na dan promocije reproducirana je kao prilog prvoj ratnoj knjizi »Luči« za god. 1914/15. 
Tamo su str. 17 i sl. komemorirali pok. Eckerta Dr Velimir Deželić sin i prof. M. Vac, a osim 
toga doneseno je i više izvadaka iz pokojnikovog dnevnika u god. rg1o. O. Milan Pavelić posvetio 
mu je pjesmu »Dragulj«. — »S putovanja po Njemačkoj i Belgiji« pisao je Eckert u »Luči« VI. 1910/11 
str. 403, o »Socijalizovanju Luči« štr. 13, a o reformi »Luči« VII. 1911/12 str. 1, — Zanosne je riječi 
»Vitezu svetoga Grala« posvetio Petar Rogulja u svojoj poznatoj studiji »Pred zoru« u »Luči« 
1916/17, str. 126. 

LUČčČ zo 


ARHIV HRVATSKOG KATOLIČKOG POKRETA 


N sosa je akademski »Domagoj« u Zagrebu proslavio 25. godišnjicu 


svoga života. Tom smo prigodom mogli uvidjeti, koliko je sve ljudi 

za to vrijeme iz njega izniklo, da prema posebnim principima djeluje 
na različitim područjima, 1 koliko se različitih činjenica zbilo u životu toga 
društva i u životu pojedinaca, koji ga sastavljaju. Nastaju činjenice sa broj- 
nim svojim uzrocima i posljedicama, dolaze ljudi s različitim naklonostima 
i težnjama, ali i te činjenice i ti ljudi pomalo izmiču, da ustupe mjesto dru- 
gim činjenicama s drugim uzrocima i posljedicama, drugim ljudima s dru- 
gim naklonostima i težnjama. Mnogo toga intimna i sitna, što ne nalazi 
mjesta u škrtim izvještajima, zapisnicima 1 kronikama,bilo je međutim vrlo 


ODBOR DOMAGOJA U LJETNOM SEMESTRU IQIO 


Gornji: Prstec, Galijan, Vac, Deželić, Matković, Kelović, Barić, Kick 
Donji: Sokol, Androlić, Jelavić, Mahaček, Mikec 


važno u doba, kad je nastalo, i formirajući raspoloženja i određujući metode 
odlučivalo je mnogim dogođajima. A upravo te sitne sporednosti, koje se 
lako zaboravljaju, kadre su da mnogo toga protumače i popune, jer su i u 
zbilji bili kao tkivo, koje je povezivalo uda pojedinih događaja i suhom ske- 
jetu zgoda, kakve obično nalazimo službeno zabilježene, davale punoću 
života. 

Mnogo toga od naših ličnih doživljaja odlazi u pozadinu naše svijesti, 
nestaje ili se izobličuje doživljajima i novim spoznanjima. A taj se isti proces 
događa i sa činjenicama i zgodama iz općeg narodnog života 1 iz života na- 
ših drugova, prijatelja i neprijatelja, kojima smo bili svjedoci. Stoga je do- 
ista i teško rekonstruisati u istinskom svijetlu događaje prošlosti. Neke od 
njih uopće nikad ne ćemo ni doznati, jer su ih mnogi naši prvaci sobom po- 

nijeli u grob, a neki od njih još i danas žive tek u uspomeni živih naših ljudi 
čekajući na zaborav. 

Mlađe generacije, koje neprestano dolaze, osjećaju potrebu da se oslone 
na prošlost 1 da se užive u sve one intimne peripetije, koje su njihovi prvo- 
borci proživljavali, da rekonstruišu metode 1 faze njihova nastojanja, pa da 
iskoriste pozitivnost, usvoje ih, oplemene i na njih nadovežu. No detaljnja 
obnova prošlosti, detaljno uživljavanje i shvaćanje svih onih zgoda i nez- 
goda pojedinaca i zajednice već im je sada teško, a u budućnosti bit će im još 
1 teže. 

Naš se pokret razgranao po svim krajevima naše domaje, živio je i živi 
u različitim prilikama i oblicima, u njemu su radili i rade brojni borci i radnici 
— i svaki je od njih postavio svoj kamen na jedno ili drugo mjesto zajed- 
ničke zgrade; tako da je nemoguće sve jednim pogledom obuhvatiti. Do pra- 
vih i sigurnih podataka nije baš.lako doći; jer :su:1zapisnici i edicije 1 korespon- 
dencija raspršeni na sve strane. Stoga se već odavna osjetila potreba, da se 
pristupi k sistematskom sakupljanju svih podataka, dragocjenih za opću 
građu povijesti našeg katoličkog pokreta. A sada, prigodom 25. godišnjice 
»Domagoja«, te naše matične organizacije, evo se pristupa i k realizovanju 
te misli : započinje se akcijom za Arhiv hrvatskog katoličkog pokreta. 

I evo se ovim putem obraćamo na sve one, kojima je na srcu tako ple- 
menit cilj, da dođu ususret ovoj važnoj akciji. Kod mnogih već postoji po 
koja stvarca, rukopis, pismo, fotografija itd. kojeg našeg pokojnika ili Ži- - 
vog kulturnog radnika, pa je potrebno da se sve to skupi na jedno mjesto, 
gdje će moći biti svakome pristupačno i gdje će moći da oživljava u cjelini 
prošlih 1 sadašnjih naših nastojanja. No nesamo već postojeće i zapisane | 
uspomene, nego i uspomene, koje još žive u sjećanju, treba da pojedinci 
zapišu. Treba “da zabilježe sve ono, što je u bilo kakvoj vezi s djetinjstvom, 
životom i radom u javnosti i u privatnom krugu naših pokojnika. Treba 
da od njihovih roditelja, prijatelja 1 znanaca doznadu različite podatke i 
uspomene iz njihove prošlosti, pa da ih pobilježe za naš zajednički arhiv. | 

Kao što je dragocjena povijest svakoga pojedinca, tako je skupocjena 
i povijest naših organizacija đačkih, akademskih, omladinskih, bogoslovskih 
itd, pa je potrebno, da se svi podaci iz njihova razvitka sistematski pokupe 
i sačuvaju u zajedničkom arhivu. Đački listovi, brošure, priredbe i sve ostalo 
treba da se sačuva, opiše ili fotografira za naš arhiv. Dati arhivu ne znači 
stvar izgubiti, nego je spremiti na sigurno mjesto, dati joj značenje, koje 
joj pripada, i mogućnost, da s ostalim stvarima živi i služi kao dokumenat 
i veza s budućim pokoljenjima. 

Sada je najprikladnije vrijeme za ovakav rad na sakupljanju 1 i upozna- 
vanju naše prošlosti, pa će se sigurno ljudi dobre volje najpripravnije ovom 
pozivu odazvati. Raspored sabiranja bit će detaljnije izrađen, a za sada 
neka se sve stvari, koje su u vezi s Arhivom hrvatskog katoličkog pokreta, 
šalju na adresu: — Luka Perinić, Zagreb, Trg Kralja Tomislava 21. 

LUČ 


DOMAGOJEVI JUBILEJI 


ada, kad slavimo  dvadesetpetgodišnjicu opstanka  »Domagojeva«, 
S sjećamo se prije svega proslave prve obljetnice njegove. Proslavili 

smo je s veseljem i zadovoljstvom .dne 1. prosinca 1907. u dvorani 
Katoličkog kasina na Kaptolu. Bila je to intimna proslava s lijepim mu- 
zičkim programom, deklamacijom i referatom o društvu i njegovu radu 
kroz godinu dana. Došli su gosti i delegati bratskih društava, napose But- 
ković u ime »Hrvatske«; došle su brzojavne čestitke i sam rektor sveučili- 
šta poslao je svog izaslanika. Kongreganističko glasilo »Pod zastavom bezgrj. 
Djevice« od 20. XII. 1907. među vijestima javlja, da je »Domagoj« <1. XII. 
proslavio svoju prvu obljetnicu. »Kako je slava lijepo uspjela, o tom su naši 
čitatelji izviješćeni po dnevnim listovima. Mi samo dodajemo, da su se i 


UČESNICI LJUBLJANSKOG SASTANKA 3 — VI 1912. 


kod te zgode pokazale mladome društvu one simpatije, koje ono zaslužuje. 
Kongregacija gospođa Bezgrj. Začeća pristupila je »Domagoju« kao član 
.utemeljitelj, a kongregacija. učiteljica poslala mu je lijep dar.« 

Petgodišnjicu osnutka našega »Domagoja« nismo posebno slavili. Sva 
se slava ograničila tek na moj uvodnik »Rodu o Domagoju« u 6, broju no- 
vinske »Luči« od 10. XI. igri. Tamo čitamo : »Danas je »Domagoj« nosilac 
ideje ; on znači potpuni program i to ne pisani, ali zato živi program. »Do- 
magoj« je ona mladica, koja je donijela najdivnije plodove na stablu hrvat- 
skog katoličkog pokreta.« 

Desetgodišnjicu smo dočekali u neizvjesnosti. Rat je još uvijek bijesnio. 
Organizatorna je djelatnost bila ograničena. »Luč« je izlazila u godišnjim sve- 
kama. U tom smo štimungu g. XI. 1916. u rezerviranoj sobi kod »Janjeta« 
skromno i intimno proslavili desetu godišnjicu osnutka »Domagojeva« Bilo 
nas je oko tridesetak domagojaca, seniora i prijatelja »Domagojevih«. 
Bila je to ujedno i semestralna društvena skupština, na kojoj je izbor pred- 
sjednika pao na Josipa Andrića. Preuzimajući vodstvo rekao je tada novi 
predsjednik : »Obnova predratnog domagojskog života na cijeloj liniji — 
to neka bude naš ovogodišnji program. Ove godine odilazi zadnja predratna 
generacija iz domagojskih đačkih redova; zato treba da domagojsku baš- 
tinu predamo čitavu i potpunu. 


* Vidi članak dra Josipa Andrića, »Luč za vrijeme rata«, u »Luči« 1921/2 stranica 64 

Seniori dr Markulin, dr Deželić sin 1 dr Kuntarić snovali su tada da 
napišu i izdadu o desetgodišnjici opširni prikaz osnutka i rada »Domago- 
jeva« Tako je izvijestio predsjednik »Domagojev« u svom izvještaju »Luči« 
1916/17, str. 213. No dalje od osnove 1 želje nije nažalost došlo. 

Svečano je i javno proslavljena petnaestgodišnjica »Domagojeva« na 
Đački dan 8. XII. 1921. U crkvenom dijelu proslave zrcalila se sva dubina 
značenja ove slave. Za zajedničke sv. mise, koju je u crkvi oo: Isusovaca 
prikazao preuzv. gosp. nadbiskup dr A. Bauer, i za zajedničke sv, Pričesti, 
moglo se najbolje vidjeti, što reprezentira mladi katolički Zagreb. Svečana 
je akademija u Hrvatskom glazbenom zavodu bila posvećena široj javno- 
sti. Bili su prisutni preuzv. g. nadbiskup, trojica biskupa, čitav niz najod- 
ličnijih crkvenih dostojanstvenika, vladin povjerenik za prosvjetu i vjere, 
rektor 1 prorektor sveučilišta, brojni predstavnici zagrebačke katoličke obi- 
telji, gosti iz pokrajine, među njima najodličniji jubilarac dr Frane Bulić, 
zastupnici »Danice« 1 Zarjeci iz Ljubljane, te »Juga« iz Beča, Težište je cijele 
akademije bilo u svečanom govoru seniora dra V. Deželića, narodnog posla- 
nika, koji je zorno ocrtao tri glavne epohe u razvitku društva i prikazao tri 
domagojska tipa: pok. Niku Milunića, Rudolfa Eckerta i Peru Rogulju, 
Kod mise 1 na akademiji sudjelovao je Oratorijski zbor sv. Marka, 

Osim toga je br. 2. »Luči« od 15. XII. 1921., otisnut na finom papiru, 
bio sav posvećen jubileju »Domagoja«. O. Pavelić čestitao mu je značajnom 
pjesmom, ja sam u nj napisao svoj »Prvi pogled unatrag«, Mario Matulić 
iznio je svoje uspomene o »Domagoju« za vrijeme rata«, (o .čemu je još više 
pisao u jubilarnom broju »Luči« 1924/5, str. 396, gdje je iznio i samostansku 
kroniku znamenitoga ratnog domagojskog konvikta, u kojem je Rogulja bio 
gvardijan, Matulić vikar, Gortan ekonom, a slavni fra Joža kuhar), Dr Fi- 
ringer se javio iscrpivim člankom o našoj »Narodno-obrambenoj generaciji,« 

imetin opisao Domagojev život na universi, a dr Andrić iznio fragmente 
iz Domagojskog života 1914—1918., dok je cijelom broju dao osnovni ton 
Grkčev referat »Noviji katolički pokret među Hrvatima.« 

I dvadesetgodišnjica se »Domagojeva« proslavila . na Đački dan 8. 
XII. 1926. Ujutro je bila zajednička sv. misa'i pričest u crkvi sv. Marije 
s propovijedi društvenog duhovnika dra Stjepana Bakšića, a u II sati sve- 
čana matineja u Hrvatskom glazbenom zavodu u prisuću preuzv. g. nad- 
biskupa, trojice biskupa, predstavnika crkvenih oblasti i redova, velikog 
broja seniora i seniorki, predstavnika katoličkih akademskih društava »Da- 
* nice« 1 »Borbe« iz Ljubljane, te »Danice«, »Vojvodine« 1 ostalih akad. društava 
iz Zagreba. Osim predsjednika Jurja Jurjevića govorili su na akademiji 
seniori Dr Velimir Deželić sin o glavnim momentima iz društvene povije- 
sti, a Petar Grgec o idejama vodiljama »Domagoja«, Navečer bio je komers 
u Jeronimskoj dvorani, na kojem su pročitana brojna pozdravna pisma 1 
brzojavi, a od govora je najveći dojam na sve prisutne učinio govor presvj. 
g. biskupa dra Dionizija Njaradija. On je govorio Domagoju i domagojcima 
kao prijatelj, kao dobar otac 1 kao duhovni poglavica, koji je čitav društveni 
rad pratio još od njegova početka. Liberalna je štampa kao uvijek, prešu- 
tjela 1 ovu značajnu katoličku đačku manifestaciju. 

Tadanji je društveni predsjednik u svom izvještaju zaželio, neka Bog 
dade, da »Domagoj« u trećem deceniju pođe još snažnije po zacrtanim pu- 
tevima. Dragi je Bog dopustio, da u potpunoj snazi sjajno proslavimo 6. 
XII. 1931. i dvadesetipet-godišnjicu. On neka nam i dalje čuva naše rasa- 
dište hrvatskog katoličkog laikata! M. 

DOMAGOJU 
1931 

= Ine smije biti — knez Domagoj veli — 
da Hrvate ikad neprijatelj bije, 
da im u dušu na njihovom pragu 
pogansko slovo — duh otrovni lije. 
Hrvate ja čuvah uspješno i smjelo 
i pred tuđim domom osvjetlo si čelo. 
Pa ipak tamo : 
Vječitom Rimu duh moj vazda kroči 
i tamo = 
samo 
uprte mi oči. 
Srce moje toplo od Gospoda traži, 
da nad svetom Crkvom jedan čuvar straži, 


U tom času 
iz daleka 
došulja se 
sjena neka, 
maliko stane 


pa mu šane: — Domagoju, 

sreća čeka rod i vjeru tvoju — 

I vizija 

to doreće, : 
cjelune ga 


pa uteče.., 
Nebo sveto žari, rajska zvona zvone; 
knezu srce raste, ali tijelo klone. 


* * * 


Vjekovi su prohujali; svakojakog bješe“boja, 
al' je opet uskrsnulo ime kneza Domagoja, 
Uskrslo je 

ne pred časak, ni za časak, \ 

ni za danas, 

nego zavjek 

da na uvijek 

tim imenom ponosi se čelik pokret-društvo ovo, 
u čijoj duši sloga barjak vije, 

u čijem srcu ljubav sjeme sije, 

a usne slave ime Isusovo. 

Taj pokret je rasplamtio svome rodu baklju luči, . 
a još će mu podignuti mnogobrojne ustanove, 
gdje se radi, moli, uči, 

Borit će se, znojit će se, 

klonut ne će, : 

jer nad onim ko se za poštenje bije 

Bog, naš otac dragi, neumorno bdije. 


I, VEŽA, 


I5SI 


kravom LUČ 


DOMAGOJ U SVOM ŽIVOTU I RALU 


Osvrt na prošlost prigodom 25. godišnjice 
»Domagoja«. Govorio Luka Perinić na sve- 
čanoj akademiji u Glazbenom zavodu u Za- 
grebu 6. prosinca 1931. (Uvod i prvi dio 
izostavljamo). 


paktnom svojom organizacijom postao je »Domagoj« za kratko vrijeme 

važan faktor nesamo u životu organizovanog katoličkog đaštva na 
sveučilištu 1 u provinciji, nego i u stavu, koji je morala Zauzeti mlada gene- 
racija našega pokreta prema različitim ondašnjim grupama i pojavama u 
našoj javnosti... Još od početka ovoga stoljeća pojavili su se u našem jav- 
nom življenju različiti predstavnici svakojakih novih »naprednjačkih« misli, 
koji su usisali na tuđim sveučilištima i posudili kod tuđih ideologa moderne 
stečevine zapadne pseudokulture u nakani da ih presade kod nas. Bez ob- 
Zira na liberalne njihove nazore u svim pitanjima ondašnjeg vjerskog, pro- 
svjetnog, socijalnog pa i političkog djelovanja, treba priznati, da je dio nji- 
hove taktike 1 način njihova rada pogađao u mnogočemu pravi put. To pri- 
znanje pogotovu vrijedi za onaj smjer njihova nastojanja, koji je ciljao 
prema najširim slojevima našega naroda, napose prema slojevima brojnog 
našeg seljaštva. .. Dok je čitav državni sistem i čitavo ukorjenjeno i dugom 
tradicijom ukočeno naziranje favoriziralo izabrane slojeve, a seljaštvo jedino 
iskorišćivalo i u svakom pogledu gnjetilo i mrevarilo, dotle oni puni moder- 
nog socijalističkog duha, kojemu je otac Marks i njegov materijalizam, vrlo 
dobro proniknuše, da će skora budućnost izmijeniti bar u političkom i izbor- 
nom redu lice vremena te da će vodstvo i snaga biti u onim rukama, u kojima 
budu dosad ignorirani niži narodni slojevi. | Otuda je i potekla ona njihova 
parola o t. zv. »sitnom radu«, kojemu se morao priviknuti svaki intelektualac. 
i koji je svatko morao da nauči cijeniti i poštivati... Utjecaj tih moderni- 
stičkih liberalnih grupa nije bio dovoljno sistematski niti dovoljno organizo- 
van ; ali je ipak bio dovoljno jak zbog brojnih novina i brošura kao i zbog 
prigodne agitacije, koju su vodili njihovi predstavnici iskorišćujući bilo ne- 
zadovoljstvo raznih dijelova naroda, bilo mutnu i onda još neraščišćenu 
atmosferu u mnogim često i važnim pitanjima, bilo apatiju, zavist ili indi- 
ferentizam, koji se i onda nalazio vrlo često u domovima upravo onih, što 
su prvi pozvani da ga se otresu... 

Domagojci su morali da se suprotstave tim grupama, jer su bili uvje- 
reni, da je »naprednjačka« navala tek kratak interval u narodnom Životu, 
iza kojega će se i opet nastaviti drevna narodna tradicija, kakvu upravo 
oni nastavljaju, obogaćuju. 1 oživljuju. Vodili su sa svojim protivnicima 
duge polemike bilo putem štampe, bilo u privatnim diskusijama, bilo u ži- 
votu i radu na sveučilištu. Morali su pri tom vrlo vješto. znati da distingviraju 
ona sitna zrnca njihovih socijalnih vrednota od pogubnih načela u pitanju 
vjerskom, etičkom i prosvjetnom, koja su bila uz njih tijesno skopčana. Mo- 
rali su ujedno. da 1 oni proniknu u važnost tih problema te da im posvete 
onu pažnju, koja im pristaje, da ih promjere i ocijene kroz prizmu svoga 
radikalizma te da 1 tu novu fazu društvenog života predusretnu i posvema 
pripravni dočekaju ; čak, ako bude moguće, da oni djeluju na njezino opre- 
djeljenje, na njezin razvoj i na njezinu formaciju... Odatle se eto rodila . 


O ree jakom nutarnjom izgradnjom cjeline 1 pojedinaca kao i kom- 

socijalna ideja »Domagoja« i odatle je eto nikao novi t. zv. socijalni Domago- 
ojev rad. 
No nije tek s tim momentom Domagojac počeo da se bavi socijalnim 
problemima, -on ih je indirektno iz cjeline svojih naziranja već davno deter- 
minisao i provodio, ali sada šve to postaje dio programa i — možemo reći 
— jedan od najglavnijih točaka Domagojeva programa... U našem dačkom 
kalendaru god. rgro. biskup Mahnić poručuje svojim mladim prijateljima 
diljem Hrvatske : ' 

»Ustrajte u započetom radu. Nema pobjede bez boja : visoki se ideali 
postizavaju naporom i žrtvom. ...No uz vaše bih redove, pod istim barja- 
kom, rado: vidio koracati ostalu hrvatsku mladež, onu mladež, koja ne dijeli 
doduše s vama baštinstvo Muzinih sinova, no koja je zajedno s vama dio- 
nica prirodnih i natprirodnih dobara. S vama ih spaja krv i jezik, ista Kri- 
stova milost i vjera... Do vas je, mladi prijatelji, da u redovima drugova 
vama srodnih po dobi, vjeri i kršćanskom zvanju zapodjenete organizacijsko 
djelo, da u njihovim grudima raspalite plamen katoličke samosvijesti i po- 
nosa, te ih primamite pod svoj barjak, gdje će vama uz bok biti boj Gospod- 
nji... Nijedan sloj našeg narodnog tijela nije tako zanemaren kao seoska 
mladež... No ta će mladež doskora sačinjavati glavni stup hrvatske domo- 
vine..., u blizoj će budućnosti biti pozvana, da odlučuje o njenom udesu 
i da rješava najzamršenije kulturne 1 socijalno-političke probleme... Od 
vas, mladi prijatelji, očekujem nesamo smisla za ovu akciju nego i zanosa 
i ozbiljne djelatne volje...« 

I Domagojci su shvatili taj poziv svoga biskupa 1 dali se svojski na po- 
sao... Ferijalna se društva učvršćuju i rastu nova, a cilj im je, da oživotvore 
program, koji im je njihov biskup zacrtao, a koji je morao nadoći kao logička 
rezultanta čitavog razvoja samog pokreta i našeg narodnog života uopće. 
I eto uz ferijalno društvo za Dalmaciju »Pavlinović«, podiže se za Istru 
»Dobrila«, za Bosnu »Martić«, za Sloveniju »Štrosmajer«, a kao praktički 
rezultat njihova djelovanja bio je osnutak 40 omladinskih društava u Dai- 
maciji, 15 u Istri, 15 u Banovini, 6 u Bosni... .Domagojci oblijeću ta omla- 
dinska društva, drže im analfabetske tečajeve i brojna predavanja iz naj- 
različitijih struka. Često ni oni sami u mnogim predmetima nisu dovoljno 
bili upućeni, pogotovu ne u onima, koji su seljaku najbliži i koji ga zbog 
toga najviše 1 interesuju; stoga su samim prilikama bili prisiljeni na što 
dublji i što opsežniji studij i na izgradnju posebnih stručnjaka za različite 
grane ljudskih djelatnosti... Tako 1 u »Domagoju« i u ostalim zborovima 
i udruženjima nikoše »omladinske sekcije«, a njihovi su članovi marnom 
agitacijom, člancima, publikacijama, predavanjima, kursevima 1 sastan- 
cima zapregnuli da zaoru dotad neoranu brazdu, tešku i napornu, ali potre- 
bitu 1 plodonosnu, ' 

Domagojci kao što su ozbiljno shvatili. rad za novi poredak društvenog 
života, isto su tako ozbiljno shvatili i pripravu za taj rad. Bili su svijesni, 
da bez temeljitog poznavanja socijalnih problema uopće, bez poznavanja 
prikladnih praktičkih metoda za njihova ostvarenja, nema u tom smislu 
napredovanja, a niti rješenja onih specijalnih problema, koji su im se u ono 
vrijeme tu i tamo od sebe nametali. Trebalo im je neko iskustvo i neko zna- 
nje — i to su potražili u prvome redu kod Slovenaca, koje je u svakom pogledu 
veliki Krek sa svojim učenicima socijalno podigao i skladno organizovao. 
Išli su oni žedni znanja na Sv. Jošt k tom dobrom mužu, koji ih je S očin- 
skom ljubaznošću dočekao i sve ko da ne će razglabao im o svim najvećim 

Pitanjima, koja su se onda rješavala ili koja su se imala da u skoroj buduć- 
nosti riješe, Išli su k njemu pojedinačno i u grupama, pamtili i bilježili nje- 
gove promišljene riječi pune iskustva — i razmišljali u sebi i na glas, kako 
bi se jedno ili drugo moglo provesti i kod nas, koji bi se ljudi morali upotrije- 
biti i otkuda bi se moralo započeti. A _Krek bi im često sa smiješkom znao 
reći: »Vi Hrvati samo raspravljate o programima, a pri tom zaboravljate 
raditi... Preveć ste veliki: političari, A bez valjane ekonomske, prosvjetne 
i vjerske organizacije nema ni goyora o zdravoj narodnoj politici ni o zdra- 
vom narodnom razvitku. ...« 

No oni su u duši svojoj bili tvrdo odlučili, da će upravo na tome raditi, 

I radili su. 

Slovencu Mahniću treba da zahvale Domagojci svoju duhovnu vjersko- 
etičku 1 filozofsku izgradnju, a drugom Slovencu Kreku treba da zahvale 
svoj socijalni zanos i svoje sociološko znanje. No oni su učili i od drugih Slo- 
venaca, mlađih i starijih, od svakoga tko je bio voljan da im pruži po koje 
korisno zrno, pregledali su njihove institucije, organizacije, zadruge kakve 
su u praksi; a putovali su i k drugim katoličkim prvacima na prosvjetnom 
1 socijalnom polju u Njemačkoj i Belgiji. Tipičan je za to dnevnik pok. Ro- 
gulje, koji je bilježio za vrijeme svog socijalnog obrazovanja u Sloveniji 
(a koji je dijelom objelodanio u »Luči«) kao i bilješke pok. Eckerta o ljudima 
i institucijama Belgije, koje je skicirano za vrijeme svoga boravka u toj zem- 
lji i koje bi bio u posebnoj knjizi izdao, da ga nije smrt u po posla prekinula. 

To doba pred rat bilo je najbujnije i najslavnije. Među Domagojcima 
sve je vrelo kao i u njihovim dušama. Rađale su se ideje 1 ostvarivale : ra- 
dilo se s mnogo samosvijesnosti, mnogo oduševljenja i mnogo herojstva. 
Pojedinci su se u ono doba smatrali dovoljno zrelima i izgrađenima da mogu 
poduzeti najrazličitije akcije. »Luč« cvjeta, brojne domagojske sekcije u jeku 
su svoje djelatnosti, organizacijska se moć ogleda u Vjesnicima, moralna 
snaga individualnih karaktera u govorima, člancima i uopće u svakom na- 
stupu. Domagojska literatura daleko je naprijed od one početne periode, 
koju pogrešno nazivaju literarnom, a u znaku općeg nastojanja iznikoše 
ili novim životom proključaše i brojni srednjoškolski listići (Rad, Učka, 
Vrelo, Jeka, Nada, Ljiljan, Ljubice, Danica, Neven, Travničko Smilje, Osvit 
itd.). U to su doba Domagojci zaposleni u mnogim institucijama : neki kod 
organizacijskog sekretarijata, neki kod uprave i uredništva »Luči«, neki kod 
Kršćanskih socijala, kod Društva sv. Vinka, kod Pijeva društva i t. dit. d. 
A sav taj njihov rad pun je mladenačkog žara i poleta, koji je uvijek začinjao 
i uzdizao sve domagojsko nastojanje, no koji je u ono doba bio na svome 
vrhuncu. 

No čitav taj uzavreli domagojski život kao i mnoge zajedničke i poje- 
dinačne snove jednim mahom porušio je — rat. Opustjeli su naši domovi, 
a ono najboljega, što je na leđima svojima nosilo glavni dio rada, moralo je 
na bojne poljane, da prolijeva svoju 1 tuđu krv... 

I Domagojci su se raspršili na sve strane, pa iz škrtih izvještaja čitamo, 
kako se jedan ili drugi od njih nalazi na ovoj ili onoj fronti, kako je ranjen, 
zarobljen ili poginuo. Smrt je bila nemilosrdna prema Domagoju i prema 
čitavom pokretu, jer mu je u najkritičnije vrijeme pokosila i Eckerta i Pet- 
kovića i Šponara i Vargu i Matkovića i Kreka i Mahnića i Rogulju i mnoge 
mnoge druge, koji su bili prvi u organizaciji, ideologiji, prvi u borbi, prvi 


u radu, a eto prvi i u — smrti. 


mm 

Velika je radost u općoj tuzi bila, kad su se u tom metežu stari znanci 
mogli da bar na čas sastanu, pa bilo to i na fronti uz svirku granata 1 topova. 
Sa bojnih poljana dopisivali su se Domagojci s onima, koje ratni orkan nije 
ponio u provalije smrti, a koji su ostali u domovini, da čuvaju i njeguju 
prigušeni plamen zajedničkog pokreta. A oni, koji su ostali na domaćem 


ognjištu, nisu imali formalne organizacije, jer je vladinom odredbom bio 


obustavljen rad svih društava. No oni su ipak radili. Bilo ih je malo, ali su 


se trsili, da u općem kaosu postave neki red i ravnovjesje, najprije u sebi, 


a onda u svojoj okolici. U tim teškim danima njihov ih biskup Mahnić nije 


ostavio, nego im se češće obraća važnim poslanicama, koje pružaju drago- 


cjene direktive za snalaženje u ondašnjoj situaciji kao i za budući rad. U tim 
nepovoljnim prilikama proslavili su Domagojci i. desetu godišnjicu svoga 
društva. »Luč« nisu mogli redovito izdavati, pa su je tiskali u semestralnim 
ili godišnjim svescima. 

Ipak nekakav kontakt između članova »Domagoja«, koji su se nalazili 
u Zagrebu, postajao je preko Roguljina konvikta, a donekle i s onima, što 
su krstarili dalekim razbojištima; — ali kontakt »Domagoja« s narodom, 
t. j. s omladinskim udruženjima na selu i s njihovim članovima, bio je posve 


nemoguć. Zatvoriše se omladihske društvene prostorije, umuknuše pozornice, 


zaključaše se knjižnice, prestadoše skioptička predavanja, izleti, pjesme 
— sve. Bilo je u početku pokušaja, da se nastavi rad s najmlađima, koji još 
nisu dorasli do puške, ali je daljnji razvoj ratnih prilika 1 njih trgnuo i odvu- 
kao u sveopći vrtlog, da im već u tim mladim godinama utuče volju za život 
i za svaki rad. 

No rat je zato silio ljude na realnije produbljivanje mnogih pitanja, 
koja su već prije bila izbila na površinu 1 koja su se vukla bez temeljitog 
rješenja. U nemogućnosti djelovanja na širokoj narodnoj njivi ljudi su raz- 
mišljali o dotadašnjem razvoju stvari na tom polju, vagali su različite i često 
dijametralno oprečne programe, gledali novo kretanje, koje rat u tom smi- 
slu sobom nosi i koje bi iza njega moglo da povede prilike svojim tokom, 
pa su izrađivali još dalje prvobitni program svoga demokratizma. Načelo 
demokratizma, koje je »Domagoj« od prvih svojih godina pronosio: iu svom 
praktičkom radu provodio, uplivalo je na razvoj njegove misli o našoj narod- 
noj zadaći i na pojimanje nacionalizma uopće... 

Domagojci su sa slovenačkim đaštvom održali još god. 1907. zajednički 
sastanak u Zagrebu, zatim god. 1911. u Ljubljani ; dopisivanje 1 izmjenični 
posjeti između njih bili su česti i živahni, pogotovu iza dodira na sv. Joštu 
sa Krekovom naukom i njegovim nacionalnim programom... Balkanski 
rat, njegov rezultat i-prilike u Austro-Ugarskoj monarhiji bacili su u to pi- 
tanje još jedan novi motiv : odnos naš prema Srbima pa i Bugarima. Mlada 
domagojska generacija oslanjajući se na dodir s plemenitim predstavnicima 
srpske omladine na različitim evropskim sveučilištima izgrađivala je i u tom 
pogledu svoj nacionalni program... Sva ta temeljna narodna pitanja kao 
i sva manjinska pitanja prodiskutovali su Domagojci međusobno, napose 
u svojoj »narodno-obrambenoj« sekciji, koja je god, 1913. 1 1914. bila tako 
aktivna, da je svoja naziranja u tim pitanjima nametala i mlađim i 1 starijim 
drugovima. Kroz rat su se pojedinci mnogo bavili temama, koje je bila po- 
stavila . domagojsko narodno-obrambena sekcija, osvjetljavali ih na razli- 
čite načine i na različite načine rješavali. No stvari su, bez obzira na njihova 
teoretska rješavanja, naglo i neočekivano donijele svršetak rata, oslobođe- 
nje i ujedinjenje Hrvata, Srba i Slovenaca. 

Domagojci su taj čas radosno dočekali, jer su vjerovali, da se.njime otva- 
raju našem narodu vrata nove epohe, slobodnije, bolje 1 ljepše. Ta oni su 
od rođenja bili rodoljupci, veselili su se veselju naroda 1 znali su da rad nji- 
hova pokreta nije sam sebi cilj, nego da preko pojedinaca smjera na bolji- 
tak narodni. No u tome nisu išli tako daleko, a da bi zaboravili, da opet ni 
rodoljublje, ni demokratizam, ni nacionalizam kao takvi nisu ni u logičkom 
ni u ontološkom redu konačna naša težnja idaim ne smije da uzmanjkaju 
ona načela, za kojima ljudski duh po svojoj naravi teži... Domagojci su u 
novoj našoj državi vidjeli formalno ostvarenje onog demokratizma i nacio- 
nalizma, koji su osnivali na načelu Vrhovne istine ; no bili su svijesni, da im 
nedostaje dovoljno sadržaja, a da bi mogli vidjeti“ potpuno ostvarenje svoga 
programa, jer je svu onu podlogu, koju jedan pokret treba da bazira 
na svojoj snazi u narodu, svjetski rat bio sveo na ništa. Onaj prosvjetni rad 
omladinskih udruženja, koji je bio pred rat okupio hiljade mladih poletnih 
duša, spremnih i sposobnih da preporode domovinu, rasplinuo se u krvi 
i patnjama rata. Stoga je Domagojcima bila prva briga, da se 1 opet prihvate 
temelja 1 da 1 opet započnu ispočetka ii nastave na onim sitnim ostacima 
ostataka, koje oganj i mač još nije bio totalno pokopao. Ta im se briga činila 
još važnijom, kad su znali, da će i u mogućem ostvarenju nacionalnih tež- 
nja njihov. rad biti vrlo potrebit, možda još potrebniji nego prije, — jer su 
bili sigurni, da će i opet izbiti na površinu kulturni, ekonomski i socijalni 
kontrasti te da će i opet biti predmetom nove kulturne borbe kao i pitanja 
školska i vjerska ; ta i nadalje kao i uvijek ideje katoličkog pokreta ostaju 
kontradiktorne liberalnima ! 


No rad su sada mnoge okolnosti oteščavale... U čovjeku je uzdrmana 
duševnost, u njemu je kao i oko njega mnogo. toga porušeno 1 slomljeno. 
Vraćaju se ljudi sa bojnih poljana sasvim izmijenjeni u obličju 1 u duši, s 
drugim znanjem, naklonostima 1 strastima, a isto su tako izobličena lica 1! 
duše susretali na onoj negda mirnoj očinskoj grudi, po kojoj sada haraju 
također nove strasti. Sve se razvija u vratolomnom tempu, čovjek nema 
kada ni da odahne, stiže ga promjena za promjenom, udarac za udarcem 
i u vrtlogu čuvstva i misli, u načelnoj beznačelnosti, u posvemašnjoj nesre- 
đenosti rađaju se konfuzne 1 protivurječne težnje, da za čas i opet ustupe 
mjesto drugima. Rat nije nikoga učinio zadovoljnim. Nezadovoljstvo je po- 
slije rata kao neko normalno stanje, a izraz mu je u revolucionarcima, anar- , 
histima, boljševicima. Rat je porušio društvo, poremetio društvene odno- 
šaje, razrovao moralne temelje. Stoga je teško napredovao trijezni i sređeni 
rad. 

Domagojci se vraćaju u svoje društvene prostorije 1 pričaju teške svoje 
dogodovštine. Još sve miriši po barutu i sve naliči na kasarnu, rat se nastav- 
lja u drugim oblicima i ratni mentalitet vrlo lako ispliva na površinu, 


Da faktički provedu negda zamišljeni nacionalni program, združuju 
se sa slovenačkim akademičarima, primaju ih u svoje društvo, pristaju na 
fuziju »Luči«.sa slovenačkim »Zorom« a na mariborskom sastanku formi- 
raju zajedničku đačku centralu »J. K. Đ. Lige« No prilike su htjele, da to 
dugo nije potrajalo, jer sama fuzija nije imala dovoljno organske podloge, 
te se kod svega toga odigravao isti proces, koji je proživio u to doba naš 
kulturni 1 narodni život uopće, 


* 

Kad su se prilike bar donekle konsolidovale, a duhovi primirili i sredih, 
i opet je »Domagoj« zagrabio u prosvjetni rad u narodu, šireći svim svojim 
raspoloživim silama mlado Orlovstvo, koje je načinom prosvjetne svoje .ak- 
cije i gimnastičkim svojim programom vrlo dobro pogađalo i pristajalo no- 
vim prilikama. Ljudi su voljeli gibanje, osjetili su potrebu gimnastike ; voj- 
nički red i disciplina, iako su zbog nedavnog rata bili zazorni, ćutili su se u 
nutrini kao neka potrebna, kao neka navika, kojoj ipak rado pristupamo ; 
povorke, nastupi, zajedničko djelovanje uopće vrlo su dobro pristajali uz 
duh vremena i vrlo dobro pogodovali živom razmahu prosvjetne akcije u 
narodu. Stoga i Orlovstvo, kao i mnoge druge institucije kod nas, zahvaljuju 
upravo »Domagoju« svoj postanak, u njemu nalaze najači oslonac i iz njega 
rekrutiraju svoje vođe i propagatore. 

Eto i ženski domagojski pokret, koji se pred rat tek naslućivao, sada 
uskrsava u »Domagoju«, gdje su akademičarke formirale posebnu svoju žen- 
sku sekciju, koja će malo pomalo ojačati, emancipirati se i pretvoriti se god. 
1926. u samostalni ženski akademski »Domagoj«. ' 

Domagojci stupiše u kontakt s raznim đačkim organizacijama drugih 
kulturnih naroda; obnavljaju svoje sekcije, napose literarnu, socijalnu 1 
zadružnu ; pohađaju srednjoškolska udruženja, hvataju se i opet s njima 
u jedno kolo i priređuju dva manifestativna kongresa god. 1926. u Dubrov- 
niku, god. 1927. u Splitu, a zatim svake naredne godine po jedan uspjeli 
tečaj ; »Domagoj« osniva svoj konvikt, radi, nastoji — i giblje se na davno 
zacrtanom putu sve naprijed k svome usavršavanju. : 

U svom 25. godišnjem životu dao je »Domagoj« katoličkoj Hrvatskoj 
lijepu falangu boraca i radnika, koji su nikli iz različitih domagojskih gene- 
racija, koji su naginjali različitim metodama, ali koje je vodio isti duh, 
ista načela i isti cilj. Raspršani su širom domovine, da rade u mnogim zva- 
njima i mnogim institucijama, i vesele se u svome duhu današnjem slav- 
lju svoje duhovne centrale. 

A sadašnji »Domagoj« ponosan na slavnu i zamjernu svoju trađiciju 
ne kani ostati prekriženih ruku, jer je uvjeren, da baš ovo vrijeme od njega 
mnogo traži i očekuje. Bez galame i bučenja, bez naklapanja i pozerstva 
radi na njivi Gospodnjoj, a na toj njivi nije više onako osamljen kao što je 
negda bio, jer su uz njega i oko njega iznikla brojna udruženja međusobno 
povezana u harmoničnom sklopu cjelovite hrvatske katoličke akcije. I u svo- 
joj 25. godišnjici obnavlja zavjet, koji su već njegovi osnivači postavili, 
da će nastavljati sada i u budućnosti slavnu katoličku tradiciju svoga naroda, 
da će za nju raditi i boriti se junački i hrabro, kako je to znao svijetli knez 
Hrvata, čije ime nose, i da će pun ljubavi i zanosa i pun vjere u pomoć 
odozgora čuvati amanet svojih: pređa i predati ga budućim pokoljenjima 
živeći uvijek i radeći uvijek sa svojim narodom, za svoj narod i za njegovu 
bolju budućnost. ' 

LUKA PERINIĆ. 

GRUPA DOMAGOJACA I DOMAGOJKI PRIGODOM DRUŠTVENE 
25-GODIŠNJICE (1931-32). 


PROSLAVA SREBRNOG DOMAGOJSKOG JUBILEJA 


Proslavu srebrnog jubileja Hrvatskog kato- 
ličkog akademskog društva »Domagoj« uz koji 
je. vezana historija hrvatskog katoličkog po- 
kreta uspjela je iznad svakog očekivanja. Tad 
se najbolje vidilo kako velike simpatije uživa 
»Domagoj« među hrvatskim katolicima prima- 
jući priznanja, čestitke i pozdravne brzojave 
sa svih strana, osobito pak sa strane naših 
biskupa, kojih su čestitke. i priznanja domagoj - 
skom radu upravo oduševile domagojce i obo- 

Proslava se uglavnom odvila u tri dtteta i 
to: u kapeli. Marijinih kongregacija kod Isuso- 
vaca u Palmotićevoj ulici, zatim u velikoj dvo- 
rani Hrvatskog glazbenog zavoda i konačno 
na: grobu biskupa Mahnića u etkvi Sv. Franje 
Ksaverskoga. 

Već ujutro u 8 sati vidilo se da će domagoj- 
ske svečanosti uspjeti. Prostrana kapelica Ma- 
rijinih kongregacija, gdje se na oltaru nalazi 
krasni kip Imakulate sa raširenim rukama, 
koja je pokroviteljica »Domagoja« i hrvatskoga 
katoličkog narodnog đaštva, bila je prepuna 
domagojaca, domagojki te domagojskih seniora 
i prijatelja »Domagoja«. Svi su domagojci ne- 
obično bili sretni i ponosni što je hrvatski me- 
tropolita preuzv. g. dr Bauer sam odslužio 
sv. misu i lično im podijelio sv. Pričest i svojom 
ih neustrašivom staračkom desnicom blagoslo- 
vio. Prije početka Sv.. Mise održao je krasnu 


> 


propovijed poznati propovjednik preč. dr Stje- 
pan Bakšić kanonik i sveuč. profesor,.i dosada- 
šnji duhovnik »Domagoja« Ova je sažeta pro- 
povijed bila prepuna dubokih misli i rijetko 
savremena i moderna riječ o unutarnjem životu 
katoličkog inteligenta, te je učinila stoga naj- 
dublji dojam na sve prisutne. 

Dok je preuzvišeni hrvatski mefrapalita sla 
žio Sv. Misu, pjevao je neke dijelove Kolbove 
staroslavenske mise mješoviti Oratorijski zbor 
Sv. Marka pod dirigiranjem maestra. Pozaića, 
I ovom zgodom smo se osvjedočili da ovaj 
pjevački zbor posjeduje superlativne pjevačke 
odlike. 

Preko Sv. Mise primili su domagojci sa svojim 
seniorima sv. Pričest iz ruku preuzv. metropo- 
lite, koji je neumorno, mladenačkom svježinom 
a vidjelo se i raznježenim srcem, dijelio doma- 
gojcima Hranu jakih. Pri koncu je Sv. Mise 
preuzvišeni nadbiskup podijelio prisutnima bi- 
skupski blagoslov, a zatim je pred izloženim 
Svetotajstvom zapjevao »Tebe Boga hvalimo«, 
na što je cjelokupna kapela sa svom dušom pri- 
hvatila da pjeva i hvali Gospoda. 

Ova lijepa crkvena proslava završila je bla- 
goslovom sa Presvetim te sa omiljelom pje- 
smom : »Zdravo Djevo, Kraljice Hrvata...« 

* *k 


Vanjska je proslava. bila u velikoj dvorani 
Hrvatskog Glazbenog zavoda, koja je bila 

oplikd: hee :Dr Stjepan: Markulin bivši prvi 
predsjednik »Domagoja« i njegov sin: Domagoj 
Markulin .sadašnji predsjednik, počela u II sati. 

“Svečanu je matineju posjetio hrvatski metro- 
polita preuzvišeni g. nadbiskup zagrebački dr 
Ante Bauer, koji je došao u pratnji svoga taj- 
nika mons. dra Slamića. Time je hrvatski:me- 
tropolita samo još više pokazao. kako mu je na 
srcu »Domagoj« i kako trajno prati njegov rad. 
Akademiji su nadalje. prisustvovali .preuzv. 
gg. biskupi dr Dominik Premuš i dr Franjo 
Sallis-Seewis. Zagrebačko Strossmayerovo sve- 
učilište zastupao je rector magnificus g. dr 
Josip Belobrk, dekan pravničkog fakulteta g. 
dr.Srećko Zuglia, dekan bogoslovnog fakulteta 
dr Josip Marić te predstavnici ostalih fakulteta 


sveučilišta. Pedagošku visoku školu zastupao 
je rektor g. dr Stjepan Bosanac. Bili su nadalje 
presvij. g. dr Lovro Radičević, dekan stolnog 


Kaptola, presvij. g. Milan Štrahinšćak, apo- 
i stolski protonotar, presvij. g. Ljudevit Knežić, 
opati predsjednik Društva sv. Jeronima, mp. o 
dr Teofil Harapin, provincijal oo. franjevaca, 
mp. o. dr Bernardo Polonijo, provincijal oo. 
franjevaca konventualaca, provincijal " otaca 
trećoredaca“ o. Mašina, o. dr Ante Alfirević, 
superior 00. isusovaca: u zastupanju provinci- 
jala o. dra Jurića, mp. o. dr Anđelko Rabadan 
O. P., ravnatelj dominikanske gimnazije u Bolu 
i' zastupnik dominikanskog provincijala, časna 
sestra Veronika u zastupstvu časne majke Ig- 
načije Pavičić, sveuč. profesori dr Stjepan Bak- 
šićii dr Andrija Živković, dr Antun Vrgoć, 
preč.' g. Vladimir Kerdić; župnik sv. Blaža, 
“vijećnik banskog stola dr. Čepulić, vijećnik g. 
Margetić s gđom, predsjednica Hrv. Katoličke 
ženske Sveze presvj. gđa Julija pl. Halper Siget- 
ska, gđa Marija Kostrenčić, supruga ministra 
dra-Marka Kostrenčića; gđa Silvija Markulin, 
gđa Lovašen u ime Duševne obnove pri župi 
sv. Marka, gđa Sarazin u ime Marijine Kon- 
gregacije gospođa, gđa Bradaška za Jelisavino 
društvo, gđa Šarlota Juhn. Školske zavode 
ČČ. SS. SV. Vinka Paulskoga zastupale su s. An- 
đela, ravnateljica ženske učiteljske škole te s. 
dr. Rafaela i s. Bernardina, s. Ancila u ime 
ženske realne gimnazije, s, Renata u ime ženske 
građanske škole. 


Nadalje su bili prisutni sveuč. docenti: dr 
Stjepan Filipović, dr Ivo Horvat i dr Juraj 
Šćetinec, savjetnik Brođanac, direktor Nikola 
Maraković, O. dr Miroslav. Vanino, O. dr Hija- 
cint Bošković i O. Alfons Eterović, dr Josip 
Andrić, dr Zdravko Arnold i gđa Ljuba Arnold, 
dr Marijana Kralj, dr Juraj Jurjević, preč. 
g. Krešimir Pećnjak, dr Hren, ekonom g. Vukas; 
dr: Janko Kalaj, dr Janko Oberški, dr Avelin 
Čepulić, direktor dr Gortan, dr Vilim Nuk, 
prof. Zorka Bedeković, dr Velimir Deželić mlađi, 
.dr Ante Živković, dr M. Maričić, dr N. Kola- 
rek, prof. Marko Soljačić, prof. Petar Grgec, 

prof Franjo Richter, odi, dr Ćiril Brajša; 
gđa Sofija Brajša, dr Marija Ljubić, dirigent 
g. Mlađen Pozaić, dr Đuro Ljubić, sveuč. “do: 
cent. dr Gračanin, rektor zavoda BI. Krizina 
dr Engel, dr Joakim Segedi u ime grkokatolič- 

DOKUMENAT O OSNUTKU DOMAGOJA 


Potpisi osnivača na posjetnici popa Frane. Biničko- 

ga 9-X1-1906. Potpisani su Ferdo Vesetić, predsjed- 

nik, Stjepan Markulin, podpredsjednik, Mato Rado- 

vanovič, tajnik, Radoslav Jagić, blagajnik i so 
Bašić, arhivar 


kog sjemeništa, prof. Mate Ujević, prof. Ivo 
Horvat, sudac dr Hild i mnogi drugi. Prisustvo-' 
vale su osim toga brojne delegacije Zbora du- 
hovne mladeži, Marijine kongregacije academicai 
maior academica minor, bogoslova nadbiskupskog 
velikog sjemeništa, delegati Jugoslavenskog kat. 
akademskog društva »Danice«, zatim »Stross- 
mayera«, Kluba Slavista, prirodoslovaca, šu- 
mara i t. d. 

Društveni predsjednik 'g. Domagoj Markuliri 
otvara matineju i pozdravlja najprije hrvat- 
skog metropolitu nadbiskupa dr Antu Bauera, 
preuzvišenu gospodu biskupe. dra Dominika 
Premuša-i dra Franju baruna Saalis-Seewisa, 

"prečasnu gospodu kanonike predstavnike crk- 
venih redova, predstavnika Strossmayerovog 
sveučilišta rektora dra J. Belobrka, predstav- 
nike katoličkih bratskih društava, predstavnike 
kulturnih institucija i društava, predstavnike 
akademskih studentskih stručnih klubova i 
sve prisutno općinstvo, koje je fapunilo ve- 
liku dvoranu Hrvatskog glazbenog  zavođa. 
Zatim su po redu čestitali »Domagoju« pred- 
sjednik Zbora duhovne mladeži zagrebačke 
g. Josip Prežigalo, kojega su domagojci naro- 
čito srdačno pozdravili. On je čestitao bratskom 
»Domagoju« s kojim je Zbor bio u trajnoj su- 
radnji na istim ciljevima među Hrvatima ; 
zatim čestita g. Ivo Bogdan predsjednik Đačke 
Lige, gđica Anka Blažević, predsjednica Hrvat- 
skog katoličkog ženskog akademskog društva 
»Domagoj«. Ganutljivi je bio prizor, kad se na 
podij digao predsjednik seniora hrv.katol. akad. 
društava »Domagoj« Dr Ljubo Maraković. Burno 
pozdravljen izrekao je dr Maraković, koji je 
toliko vezan uz »Domagoj« Ligu, hrvatsko 
katoličko narodno đaštvo i sve naše sastanke, 
tečajeve i priredbe jednu od najljepših i najdra- 
žih čestitki, koja je odavala veliku njegovu lju- 
bav prema katoličkom đačkom pokretu, pose- 
bice pak prema »Domagoju« kao prvoborcu 
katoličkih đačkih organizovanih skupina. »Mi 
u Vama« — veli — »gledamo ono što smo mi 
nekoć bili, a vi u nama vidite ono što ćete vi 
biti.« Želi »Domagoju« da u svom radu uspije 
i da oživotvori svoje velike ciljeve na kojima 
radi već 25 godina. U ime središnjeg hrvatskog 
katoličkog narodnog saveza čestita društvu 
financijski nadsavjetnik g. Benjamin Zeininger. 
U ime Slovenskog katoličkog akademskog sta- 
rješinstva čestita na slovenskom jeziku dr Joža 
Marjetič, koji je istaknuo bratske srdačne veze 
između domagojaca i slovenskih katoličkih 
akademičara i prvaka. Čestitao je također 
predsjednik Kola hrvatskih književnika g. dr 
Velimir Deželić stariji, krasnom  čestitkom. 
Svi su govornici bili srdačno pozdravljeni. 


Na to je ustao rektor Strossmayerovog sve- 
učilišta g. dr Josip Belobrk (pljesak): Čestita 
»Domagoju« na njegovom 25-godišnjem jubileju. 
»Videći uspjeh i plodonosan rad Hrvatskog 
akademskog društva »Domagoj«, ja sam sretan 
da mu u ime akademskih vlasti zagrebačkog 
sveučilišta i u ime svoje mogu čestitati. Če- 
stitam mu, što je uz tako teške prilike tokom 
ovih 25 godina mogao pokazati tako velike us- 
pjehe svojih nastojanja. Ja mu želim, da i dalje 
s uspjehom, unatoč zaprekama, radi na ostva- 
renju svojih, kulturnih i humanih ciljeva.« Nje- 
gov govor je bio pozdravljen velikim pljeskom. 

Najsvečaniji čas nastupio je, kad se digao 
sam hrvatski metropolita dr Ante Bauer da če- 
stita. K njemu prilazi odmah društveni pred- 
sjednik D. Markulin. Preuzvišeni , je: gospodin 
dr A. Bauer rekao: . ; 

»Ova vaša proslava daje meni, povoda ne . samo 
velikoj radosti, nego mi pobuđuje i velike nađe. 


LUČ 


Sve ovo svjedoči da ste bili radini i da ste bili od- 
lučni i treba da ste odlučni u ljubavi prema Kri- 
stu i u radu za Crkvu. Budite i nadalje odlučni, 
jer nam se prijete i ne znamo kakva nas vremena 
čekaju. Budite ustrajni, to naročito naglasujem, 
i odlučni u vašoj privrženosti svetoj vjeri i takovi 
da: zaslužite priznanje. Crkve i crkvenih vodio 
vara. Bog vas poživio!« 


Hrvatskom su metropoliti od paama 
prisutne publike bile priređene ovacije, koje su 
trajale nekoliko minuta. 

Iza toga je tajnik društva Marijan Jamnicky 
pročitao brzojavne pozdrave i pisma, što ih je 
»Domagoj« primio prigodom ove proslave. 

Napokon predsjednik zahvaljuje svima pri- 
sutnima i onima, koji su drugim putem česti- 
tali »Domagoju«. Zahvaljuje na isprenim rije- 
čima, koje svjedoče da je »Domagoj« udario 
dobrim pravcem i da njegov rad nije bio neplo- 
dan te je naišao na svestrano priznanje. To' 
će društvu dati samo novih snaga da nastavi 
osvjetljenom stazom. Nastojat ćemo, veli, da 
bude onako, kako je zaželjeno u ovim lijepim 
čestitkama. Budite uvjereni, da ćemo se uvijek 
boriti za vjeru i dom. 


Domagojac Ivo Bukovac recitirao je pjesmu 
»Domagoju«, koju je spjevao Ivo Veža također 
domagojac. Pjesma je dobro intonirana s pri- 
godnim karakretom. Sama recitacija je vrlo 
uspjela. Puni i jasni glas Iva Bukovca, zatim 
pravilni izgovor i interpretacija svjedoči da je 
Bukovac dobar recitator. ' 

Poslije ovoga nastupio je prvi predsjednik 
i senior »Domagoja« Dr Stjepan Markulin, 
odvjetnik i predsjednik Središnjeg hrvatskog 
katoličkog narodnog saveza kao centrale Hrvat- 
ske katoličke akcije. 


On je u svom govoru o prvim počecima »Do- 
magoja« jednostavno ali snažno ocrtao, kako 
je došlo do osnutka »Domagoja« i kako je pro- 
tekla prva godina njegova rada. Govor dra 
Markulina, predstavnika prve domagojske ge- 
neracije saslušan je s neobičnim interesom, 
jer je dr Markulin budući da je vrlo aktivno 
sudjelovao pri osnutku, neobično plastički i 
vjerno prikazao sve one poteškoće, koje su sta- 
jale na putu ostvarenju zamisli, da se na zagre- 
bačkom sveučilištu osnuje svjetovnjačko kato- 
ličko društvo. 

Zatim je gđa Vjera Richter-Maraković ot- 
pjevala glasovite Dvoržakove »Biblijske pjesme« 
br. 2, 315, koje su kao kompozicije jedinstvene 
u cjelokupnoj .svjetskoj glazbenoj literaturi. 
Gđa Richter, koja je poznata sa svojim nastu- 
pima na domagojskim priredbama i ovaj je put 
sa svojom nježnom i čuvstvenom interpreta- 
cijom, punom shvaćanja za Dvoržakovu duboku. 
i lirski otmjenu muziku, oduševila prisutnu 
publiku te je bila obdarena cvijećem i burno 
pozdravljena. Na .klaviru je pratio diskretnom, 
pratnjom. g. Domagoj Markulin primjernim. i 
adekvatnim shvaćanjem. i vještinom. ' 

Poslije ove odlično izvedene točke domagojac 
mlađe domagojske generacije g. Luka Perinić 
obuhvatio je jednim sintetičkim pogledom 
razne faze domagojskog razvitka, označivajući 
karakteristike njihove i na koncu u nekoliko 
snažnih poteza iznio misli vodilje »Domagoja«. 

Na koncu je gudalački kvartet GDI-a sastav- 
ljen od gđica Renate Schčnstein i Verice Duj- 
mović te od gospode Antuna Ganotzi i Rudolfa 
Matza, izveo »Sedam posljednjih riječi od Haydna 
koje zbilja spadaju među najbolja djela tog 
velikog i dubokom religijoznošću prožetog glaz- 
“benog klasika. Isto je tako izveden duboko lir- 
ski Beethowenov Allegro iz C-moll kvarteta. 

I ovom je izvedbom ovaj mladi kvartet do- 
kazao, da su opravdane nade, koje se u nj po- 
stavljaju i da nije daleko čas kad će mnogo 
značiti u glazbenom životu grada Zagreba. 

Matineja je završila u 12 i pol sati. Svi su bili 
zadivljeni uspjehom matineje, koja je najbolje 
posvjedočila, koliki ugled uživa »Domagoj« 
u zagrebačkom društvu, na sveučilištu i po- 
nadasve kod svojih crkvenih poglavara. 


koko 


Ali »Domagoj« u danu svoje slave, kad je prić 
mao sa svih strana čestitke i priznanja nije 
zaboravio osnivača svoga i vođu, koji ih je 
beskrajno vodio. Stoga su u 3 sata poslije podne 
pošli domagojci i domagojke sa svojim senio- 
rima u crkvu sv. Franje Ksaverskoga, gdje se 
nalazi Mahnićev grob i tu su postavili. pre- 
. krasan vijenac sa vrpcom : 
pokreta — Domagoj o 25-godišnjici.« 

Na to je prvi predsjednik Lige, koji je svoje- 
vremeno govorio nad otvorenim grobom biskupa 


Mahnića, a sadašnji glavni duhovnik Lige i“ 


Podmlatka apostolata sv. Cirila i Metodija g. 
Dr Nikola Kolarek održao ovaj govor: 
Braćo i prijatelji ! 

Proslava dvadesetipet-godišnjice života i rada 
hrvatskog katoličkog akademskog društva »Do- 
magoja« nije mogla niti se smjela drukčije da 
završi nego ovim simboličkim pohodom i pola- 
ganjem vijenca na grob osnivača, učitelja 
vođe svoga dra Antuna Mahnića. Taj čin pun 
kršćanskoga pijeteta je izraz duboke odanosti 
i zahvalnosti, što ju je »Domagoj« kroz cijelu 
svoju prošlost gojio prema velikom biskupu. 
Nikada, pa ni u danima najtežih kriza, nije 
»Domagoj« ni čas zaboravio, šta je za nj značio 
i danas neprekidno još znači biskup dr Mahnić. 
Njegovo ime i pojava bili su i danas jesu sino- 
nim životnog programa, za čije su ostvarenje 
čitave generacije Domagojaca žrtvovale najbo- 
lje svoje sile. Pa, dok odajem poštu duhovnom 
ocu »Domagoja«, istodobno mi se na njegovu 
grobu  odužujemo svima njegovim vjernim 
učenicima, koji su ovaj život zamijenili, kako 
se nadamo, neposrednim zrenjem Istine, što 
ju je tako veličanstveno osvijetlio bogoduhi 
dr A. Mahnić. 

Nakon što 
dovršio svoj 


je sretno, kao rijetki smrtnici 
providencijalni zadatak u Slo- 


»Ocu katoličkog * 


veniji : da sam protiv udruženih snaga libera- 
lizma pokrene i razbudi katoličku svijest Slo- 
venaca, Providnost je biskupa Mahnića dovela 
među Hrvate, da ovdje obavi isti posao. Da 
prodrma zaspalom katoličkom sviješću naroda, 
čiji su pređi bili živo predziđe kršćanstva. Da 
navijesti beznačajnom liberalizmu, tom mo- 
dernom poganstvu borbu do istrage. Da razluči 
duhove za Krista i protiv Njega. Da stvori 
falangu vjernih boraca za kršćansku obnovu 
hrvatskoga naroda. Zato je sve darove svoga 
duha: duboko spekulativno znanje, intuitivno 
razglabanje suvremenih problema, vizion&rno 
gledanje u budućnost, nepokolebivu i neslom- 
ljivu energiju stavio u borbu, da hrvatski narod. 
predobije za Živi, suvremeni katolički život. 


DR ANTUN MAHNIĆ 


U tom mu je poslu đaštvo imalo poslužiti 
kao najmoćnija poluga njegova reformator- 
skog rada. A naročito je »Domagoj«, kao aka- 
demsko društvo u središtu kulturnog života 
Hrvata, mogao da u punoj mjeri uživa pažnju 
Mahnićeva sekularnog duha. Biskup Mahnić 
nije tražio među đaštvom slijepih poklonika, 
ljudi lijepih fraza i praznih djela. Ne, on je 
tražio svijesne apostole dubokog kršćanskog 
idealizma, ponizne vjernike, požrtvovne borce 
za Križ i prava svoga naroda. Zato je svojom 
đaštvu pokazivao u brojnim poslanicama uz- 
višenu istinitost i ljepotu katoličkoga nazora 
na život. Izgradio mu je čitavu idejnu zgradu 
načela, koja nose na sebi pečat vječnosti i ne- 
prolaznosti, jer su crpena iz nepresahljivih 
vrela Božanskog Učitelja čovječanstva. Da, 
ka Kristu je dovodio svoje đaštvo. Njega je- 
postavljao kao uzor suvremenog katoličkog. 

inteligenta. Onog inteligenta; koji će vrhunarav- 
nom ljubavlju obuhvatiti cijeli svoj narod, i 
realnim, sitnim radom podizati njegovo vre- 
menito i vječno blagostanje. A, jer Krist živi 
1 dalje u svojoj Crkvi, svom Otajstvenom Tijelu, 
biskup je Mahnić logičnom dosljednošću : isti- 
cao katoličku crkvu kao. realizaciju kršćanskog 
idealizma i nesavladivu pećinu, uz koju valja 
privezati cjelokupni život naroda. Da, kao 
što je uz nju bio vezan u prošlosti, tako i još 
življe da bude veza naša u budućnosti. U su- 
življenju s katoličkom crkvom nalazio je i hi- 
storijsko poslanje hrvatskoga naroda: da na 
granici Istoka i Zapada bude nosilac i glasnik 
universalnosti Kristove crkve. 

Katoličko đaštvo, a naročito 
poklonio se nauci svoga učitelja i prihvatio 
ju je zanosom, kojim samo mladost prihvaća 
Istinu, Dobrotu i Ljepotu. To tim više, jer je 
blagopokojni biskup Mahnić bio svojim živo- 
tom živa apologija načela, koja je u javnosti 
ispovijedao. I tako se, kroz dugi niz godina 
između biskupa i njegova đaštva razvio onaj 
sklad, koji je često puta muževnom biskupu, 
koga nijesu mogli nikakovi obziri navesti na 
sentimentalno popuštanje, izmamio tako nje- 
žnih izlijeva pažnje i očinske ljubavi. Tu.je lju- 
bav prema katoličkom đaštvu i njegovom re- 
prezentantu »Domagoju« blagopokojni .biskup 
i onda pokaživao, kada je slomljen bolešću 
gledao smrti u oči. Ovjenčan aureolom muče- 
ništva za vjerska i narodna prava biskup je 
Mahnić dao svom đaštvu sve, što jedan čovjek 
može dati budućim pokoljenjima. »Exegit mo- 
numentum aere perennius !« 

Njegovim tragom pođoše kao prvi među 
prvima pok. Eckert, Rogulja, Varga i toliki 
drugi skromni učenici velikoga učitelja. Žrtva- 


»Domagoj«, 


ma i naporima, koje su uložili u ostvarenje 
katoličkoga programa, -pokazali su se dostoj- 
nim svoga. učitelja. Danas, kad ih vječnost 
spaja, oni sigurno. upravljaju molitve svoje pred 
prijesto Vječnoga Gospodara, da obilatim bla- 
goslovom natopi tvrdu njivu rada.oko potpune 
obnove našega naroda u Kristu. 

A mi, koji smo preostali i nadošli, da nasta- 
vimo njihovim putem, na ovom mjestu odajeino 
im priznanje i počast. Svoje duše uzdižemo 
u molitvi k Bogu, da im on sam, kome su do 


“ posljednjega daha vjerno služili, bude obilata 


plata. A nas neka čuva vjerne u nauci učite- 
lja i oca katoličkoga pokreta među Hrvatima. 
Neka nas sačuva složne i jedinstvene, kako 
nas je još na samrtnoj postelji želio imati. Neka 
nam, udijeli sreću, da ugledamo ostvarene 
ideale, koje će ovaj grob u ovom hramu sagra- 
đenom za spas naroda hrvatskoga trajno pro-' 
povijedati svima, koji su dobre volje. To neka 
bude naša molitva i naš zavjet na dan, kad 
Mahnićev »Domagoj« navršuje dvadesetipetu 
godišnjicu svoga rada! 

Ovaj govor, izrečen na historijskom tlu sveto- 
ksaverskog hrama napravio. je najdublji utisak 
na sve prisutne... 

Na to je bio održan blagoslov sa Presvetim, 
dok je na koru divno pjevao zbor franjevačkihi 
trećoredskih bogoslova. Svršili smo opet: sa 
zanosnom pjesmom : Zdravo Dijevo, Kraljice 
Hrvata. ; 

I tako je proslavljena značajna jubilarna 
proslava Hrvatskoga katoličkog akademskog 
društva »Domagoj«, koji ohrabljen priznanjima 
i ovim uspjelim proslavama gleda u još bolju 
budućnost, uvijek oduševljen, uvijek u ne 
za i... Crkvu i za svoj narod. 


POZDRAVI | ČESTITKE ,DOMAGOJU“ 


Sarajevo. — Dragi naši Domagojci ! 
Iz svega srca čestitam Vam 25-godišnjicu Va- 
šega života i rada. Stojte nam uvijek na bra- 
Niku katoličke misli na sveučilištu našem i u 
Hrvatskoj našoj! Mi u Vas upiremo pouzdano 
oči svoje, kao u naše junačke Kristove vitezove, 
Malo prije pročitao sam posljednji uždah. ne- 
umrloga žurnalista katoličkog, Ljudevita Veuil- 
lot-a. On je ovako na umoru govorio : »J' espčre 
en Jesus. Sur la terre je n' ai pas rougi de sa 
loi. Au dernier jour, devant son Pčre, il ne 
rougira pas de moi.« Takav posljednji uzdah 
želim ja svakom Domagojcu. 

U mojoj zbirci »Pjesme« (1911) ispjevao 
sam pozdravni sonet »Domagoju«. Šaljem Vam 
sad taj svoj sonet, da vidite, kako Vas dragi 
Domagojci, od davnih dana volim. I da zavr- 
šim posljednjim stihom toga soneta : 

»Pozdravljam Te, Doma gojitelju, 
Ostaj vjeran Hristu Spasitelju «| 

S Bogom! Salutem et Benedictionem a Do- 

mino ! 


Vaš u Presv. Srcu odani — Zvan, nadbiskup 
Vrhbosanski. 
Beograd. — Čestitam našemu dičnomu 


»Domagoju« na 25-godišnjem opstanku i za- 
služnome radu. Dao Bog, proizlazili i u buduće 
iz redova — Domagoja muževi—kremenjaci 
katoličkoga osjećanja i života, koji će uvijek 
stajati na braniku interesa Vjere i Crkve! Dao 
Bog, da društvo »Domagoj« svedilj napreduje, 
cvate i plemenitim rodom rodi ! U to ime šaljem 
Domagoju svoj natpastirski Blagoslov. — O. 
Ivan Rafael Rodić, nadbiskup. 

Bar. — Dvadesetpet-godišnjicu uzvišenog 
rada čestitam i blagoslov Svemogućega na »Do- 
magoj« za budućnost zazivam. — Nadbiskup 
Dobrečić. 

Križevci. — S blagopokojnim Vašim 
utemeljiteljem sudjelovao sam kod Vašeg os- 
nivanja, budno sam pratio Vaš razvitak i rad 
do najnovijih dana; radovao sam se svakom 
Vašem napretku, pa i sada zajedno s Vama 
zahvaljujem Bogu na udijeljenim Vam milo- 

stima u prošlosti, smjerno moleći za još obil- 
nije u teškoj. našoj budućnosti. . 

Toplo čestitam i na sve zazivam obilje Bo- 
žjeg blagoslova po zagovoru Vaših zaštitnika 
i utemeljitelja. — Bog s Vama! — Vaš u Go- 
spodinu Dr. D. Njaradi, vladika Križevački. 
Banja Luka. — Povodom 25-godišnjice 


opstanka i katoličkog rada od srca čestitam uz 
tople želje, da Gospodin i nadalje obiljem svoga 
blagoslova prati Vaš rad, da bude na slavu 
Njegovu, na dobro sv. Crkve i našeg hrvatskog 
— Fra Jozo Garić, biskup. 


naroda. 


u ostaloj. javnosti želeći za daljnji rad obilje 
Božjeg blagoslova. — Biskup Dr Josip Srebrnić. 
Hvar. — Duhom se pridružujem opravda- 
noj proslavi 25-godišnjice plodnog rada za svetu 
katoličku stvar, te- Vam prosim od Svevišnjega 
obilje milosti i blagoslova za daljnji uspješni 
rad na proširenju Kraljevstva Božjega među 
hrvatskom mladeži. — Miho Pušić, biskup. 
Dubrovnik. — Veseli me Vaš dugogo- 
dišnji uspješni rad za slavu Božju i prava ka- 
toličke crkve. Uz želju, da Vaše društvo napre- 
duje sve bolje i bolje, pozdravlja Vas i zazivlje 


DOMAGOJ O PETNAESTGODIŠNJICI 8. XII. 1921. : 


Mostar. — Čestita srebrni jubilej i želi 
sve dobro ; Bog i vjera, deviza je bila i ostaje ! 
— O. Alojzije Mišić, biskup. 

Split. — Čestitajući sretni jubilej prosi 
obilje Božjeg blagoslova za budući rad — Dr 
Klement Kvirin Bonefačić, biskup. 

Šibenik. — Veoma mi je milo što ovom 
prigodom mogu da izrazim svoje zadovoljstvo 
za rad tog društva, koje je uzgojilo toliko ka- 
toličkih inteligenata, koji su svojim. životom 
i radom širili i šire katoličke ideje. Stalan sam, 
da će to društvo i nadalje savjesno raditi na 
slavu Božju i davati hrvatskom katoličkom 
narodu dobrih katoličkih lajika inteligenata, 
koji će uvijek i na svakom mjestu služiti svojoj 
Crkvi i svom Narodu. Blagoslivljajući Vas sve 
od srca, i one, koji se sada nalaze u društvu, 
i one, koji su nekada bili, ostajem odani u Kri- 
stu — Dr Jerolim Mileta, biskup. 

-Krk. — Usrdno čestitam  25-godišnjicu i 
radujem se Vašim uspjesima na sveučilištu i 


obilje Božjeg blagoslova — Josip M., biskup. 
Priz ren. — Usrdno čestitam, želeći za 
sretan napredak društva obilat Božji blagoslov 


po zagovoru presvete Bogorodice, — Biskup 
.Gnidovec. ; 
Senj. —»Domagoj« s radošću može da gleda 


na “prošlost kao i na budućnost. Svi mi, koji 
smo pratili u ovo 25 godina rad uvaženog druš- 
tva »Domagoj« moraino s veseljem priznati, 
da je taj rad bio plodan i koristan. Dok dopri- 
nosim iskrene čestitke, molim Svevišnjega, da 
prospe rosu svojeg blagoslova na društvo 
»Domagoj«, da ono i u buduće zaorava široke 
brazde na poljima Hrvatske katoličke akcije. 
— Dr Ivan Starčević, kapitularni vikar. 

Zemun. — U pustinji današnjih intelige- 
nata, zelenoj oazi u proljetnom cvatu, mladom 
jubilarcu hrvatskom »Domagoju« srdačno če- 
stita — Dr Ferdo Rožić. 

Split. — Čestitajući dvadesetpet godiš- 
njicu plodnog rada, prosim obilni Božji blago- 

slov za daljnji 
katoličke istine. — O. Markolin Knego, provi 
cijal dominikanaca. 

Sarajevo. — Ne mogući osobno prisu- 
stvovati proslavi 25 godišnjice rada, ovim pu- 
tem pozdravljam toli zaslužno naše Hrvatsko 
katoličko akademsko . društvo »Domagoj« te 
radujući se njegovu radu u prošlosti, želim 
Božji blagoslov i mnogo uspjeha i u budućno- 
sti. — Fra Marijan Marić, provincijal. 

Rim. — Ponosan časnom prošlosti, stupaj 
u još bolju i časniju budućnost, dajući obilno 
Crkyi i domovini karakternih sinova..— Mons. 
Dr Juraj Magjerec, rektor zavoda sv. Jeronima. 


Brno. — Moravan, spolek  katolickych 


akademiku v Brne, dekuje za laskave pozvani | 


na oslavu 25ti-leteho vyroči trvani Vašeho 
spolku. Prejeme Vam do dalšiho pusobeni 
mnoho .zdaru a oufame, že pratelske' styky 
mezi katol. akademiky obou bratrskyćh narodu 
bodou i nadale srdečne a pevne. 

S bratrskym  pozdravem za:  »Morvan« 
spolek katolickych akademiku. Potpis nečitljiv 


t. č. mistopredseda. — Miloslav Špaček t. č. 
jednatel. : 
Warszawa. — Szanowni i kochani Ko- 


ledzy! — Zalujemy ze pozne nadejscie zawia- 
doniemia o waszem swiecie 25 lecia uniemož- 
liwilo nam wczesniejsze przeslanie tego listu, 
a trudne warunki finansowe  wydelegowanie 
kogos z Polski na Wasz obchod. 

Przyjmijcie zatom, spoznione, lecz niemniej 
serdeczne zyczenia nasze dalszego swietnego 
rozwoju dla dobra Sprawy Bozej, Waszego 
bratniego Narodu, i  Jednosci Slowianskiej. 
Obshodzac w tym samym co Wy czasie, Io le- 
cie naszego srodowiska Lwowskiego — cieszy- 
lismy sie na mysl spotkania Was w pieknym 
chorwackim Kraju w czasie IV-ego Kongresu 
slowianskich Katolickich Akademikow w Zagr- 
zebiu. 

W tejze mysli laczymy najlepsze kolezen- 
skie pozdrowienia i zapewnienia Slowianskiego 
Braterstwa. — Stowarzyszenie Katolickiej Mlo- 
dziezvy Akademickiej »Odrodzenie» — Komisja 
Spraw Zagranicznych — Anna Chrzanowska, 
sekretarka. — Karol Pienkowski, kierownik. 

Zagreb. — Od svega se srca radujem sre- 
brnomu jubileju akademskoga ovoga društva, u 
kojega začetku sam i ja znatno sudjelovao. Uvijek 
mi je. ugodna uspomena na ono oduševljenje 
katoličkih mladih akademičara, kad smo pre- 
brodili sad ovu, sad onu teškoću i pogibao, 
koja je zaprijetila mladomu društvu. Gorušično 
ono zrno prvih godina razvilo se sjajno i eto 


nakon dvadeset i pet godina uzraslo je u divno 


stablo. 

Ja Vam, dragi mi i mili Domagojci, čestitam 
svim svojim i hrvatskim i katoličkim srcem. 
Oboružani štitom čvrste vjere u Boga i u Božju 
pravdu, stojte postojano na braniku i svetih 
prava drage nam domovine Hrvatske. Pro- 
žeti duhom pređa svojih budite Vi oni braniči, 


neustrašivi rad na braniku . 


LUČ ča čiči 


na koje je mislio veliki Leon XIII., kad je poru- 
čio Hrvatima katolicima i »Curate strenue, 
ne Ecclesiae castra defensoribus careant in 


rTegno Croatiae.ć —' Mons. Dr Josip Lončarić, 


župnik sv. Petra. 

Banja Luka. — Meni kao jednom od 
najstarijih seniora, koji su na poticaj nezabo- 
ravnog našeg vođe biskupa Mahnića udarili 
prve temelje našem pokretu, osnovavši »Hrvat- 
sku« u Beču, veoma je milo, kad vidim, da se 
je iz malog gorušičinog zrna razvilo ovako 
ogromno stablo; koje tako bujno cvate i čvrsto 
stoji na braniku naše sv. vjere i radi na ponos 
i diku otadžbine. — Gimn. prof. Matija Divić, 

Beograd. — Čestitamo dvadeset i pet' 
godišnjicu osnutka i želimo svaki napredak 
u budućem radu po svijetlim tragovima tra- 
dicije. — Akademsko društvo sv. Ćirila i Meto- 
dija. 

Beograd. — Čedo Mahnićevo, čuvara 
tradicija, nadu budućnosti, našeg »Domagoja« 


pozdravljaju : Dr Augustin Juretić konzultor, 
Dr Wagner župnik, Banić, Sibe Zaninović 
odvjetnik. . 

Beograd. »Domagoju« 


koji je već dosada zadužio hrvatski katolički 
narod svojim samoprijegornim radom od sveg 


“srca čestitam 25 godišnjicu plodonosnog rada. 


Samo naprijed za iste ideale! — O. Petar Vla- 
šić, konzultor. 
Bjelovar. — Današnju slavu »Domagoja« 


pozdravlja i klanja se velikim njegovim idejama 
katolicizma, hrvatstva i demokratizma, jer 
jedine nose sreću našem narodu, bivši predsjed- 
nik — Dr Nikola Galkovski, odvjetnik. 

Brod na Kupi. — Eliti katolicizma 
čestitam 25-godišnjicu. Vivat crescat, floreat! 
— Romano Štiglić, župnik. 

Čaglić. — Prigodom 25 godišnjice od srca 
čestitaju Mali Križari i Križarice iz Čaglića. 
— Josip Buturac, duhovni vođa, Anka Maro- 
šević, voditeljica, 

Čilipi. — »Domagoju«4 prvom poborniku 


preporoda Hrvatske u Kristu želim svaku sreću 


u daljnjem radu i čestitam današnji jubilej. 
— Don Luka Antunović, župnik. 


Dubrovnik. — Vrlim vitezovima svetog 
Grala čestita dvadesetpetu godišnjicu ustraj- 
nog uspješnog rada — Don Karlo Capurso. 


Dubrovnik. — Radujući se dosadaš- 
njim velikim uspjesima želimo, da budućnost 
bude još blagoslovenija. — Budite neslomljivi 
u radu za Boga, narod i socijalnu pravdu! — 
Dubrovački muški podmladak  Apostolata sv, 
Cirila 1 Metodija. ' : 

Dubrovnik. — Neustrašivog pobornika 
vječnih ideala pri jubilarnom godu pozdravlja 
i slijedi — Ženski podmladak Čirilo-Metodskog 
Apostolata. ; 

Đakovo. — Svome dragome »Domagoju« 
od svega srca čestitam srebreni jubilej. S pono- 
som i srećom gledam i prolazim u duhu kroz 
tih 25 godina borba i uspjeha i želim, da »Doma- 

goj« uvijek novim snagama radi za one ideale, 

koji su nas »stare« vodili i oduševljavali. — Da 

živi, buja i cvate hrvatski katolički »Domagoj«! 

Bog ga blagoslovio ! Vaš stari bivši predsjednik 
— Dr Matija Belić. 

Garešnica. — Dičnom jubilarcu »Doma- 
goju« koji nam othrani toliko hrvatskih i kato- 
ličkih pobornika čestita srdačno — Ante No- 
vak, župnik. ' 

Grohote. — Čestitam pri jubileju »Doma- 
goja« Ponosno gledam na Vaš dosadašnji rad. 
Nastavite početom stazom, koju su svojom 
krvlju poškropili Eckert i Rogulja, a svojim 
trudom i znojem natopili mnogi još živući 
članovi. Per aspera ad astra! Neka Vas Ne- 
oskvrnjena Djevica prati i unaprijed u radu 
za Boga i Njegovu sv. Crkvu, — Dr Marin 
Bezić, župnik, 

Hvar. — Junačkom »Domagoju« kliče : 
»Napred do pobjede domagojske mislil« — su- 
dac Simetin. 

Ivanić Grad. — Vivat crescat, floreat 
hrvatski katolički akademski »Domagoj«! — 
Cvjetko Nosić. 

Jelsa-Hvar, — Na pomolu druge četvrti 
vijeka kličem: Časteći dične stare tradicije 
katoličkog pokreta, radite i pomažite od Kri- 
stova Namjesnika ocrtanim stazama Katoličku 
akciju. — Don Vice Gabelić, župnik, 

Koprivnica — Vjera je spasila naš 
narod. Ustrajte i dalje! Ugodno se sjećam 
provedenih časova u »Domagojug svima čla- 


novima kao prijateljima kličem : Živili ! s Vama 


u misli — Dr Vedriš. 

Korčula. — Nek proslava dade našim 
sumišljenicima novih pobuda za uspješan rad 
u kraljevstvu Kristovu. — Organizacija Badija. 


Kotor. — Dvadesetpet-godišnjicu srdačno 
čestita — Pavao Butorac, 
Kotor. — Neustrašivom poborniku vjere 


i domovine dvadesetpet godišnjicu požrtvovnog 
rada uz najbolje želje čestita — Tripo Milo- 
Šević, ' 

Kotor. — Sa Bokeljskog žala dvadesetpet- 
godišnjicu čestita — Podmladak Cirilometod- 
skog Apostolata »Dobrota«, 

Krašić. — Ugodno mi spominjanje od pred 
25 godina i onih kongresa vođenih po g. Mar- 
kulinu. Prigodom proslave 25 godišnjice od 
srca pozdravljam stare pobornike — Stanko- 
vić Ivan iz Vrbovca. 

Križ. — Zapriječeni osobno prisustvovati 
proslavi jubileja, srdačno čestitamo, Želeći 
»Domagoju« mnogo uspjeha i Božjeg blagoslova 
u daljnjem radu, — Marko i Rina Vunić. 

Križevci. — Proslavi 25 godišnjice naj- 
radosnije se pridružujem i najsrdačnije česti- 
tam. Božja pomoć pratila Vas i dalje! — Dr 
Dane Šajatović, kanonik, prepozit kaptola. 

Ljubljana. — Duhom prisutan, miš- 
lju jednak, želim svima odlučnosti i ustrajno- 
sti! — Dr Vendo Megler, 

Ložišće. — Čestitam, želeći, da Bog pu- 
tem »Domagoja« proširi katoličku misao, kojoj 


je pionirima bila Domagojeva mladež, — Don 
Ivo Bonacci. . , 
Ludina. — Cestitajući slavlju 25-godiš- 


njice napred smjelo za Boga i Hrvate! — 
Lado Kukić, 

Makarska. — Čestitamo srebrni jubilej 
ponosnim sinovima Mahnića. Naša je želja, 
da i dalje »Domagoj« radi u duhu njegovih 
ustanovitelja oko ostvarenja ideje : sve za Boga 
inaš narod. U tu svrhu primili smo sv. Pričest, 
da Vam Svetotajstveni Isus dade snage i jako- 
sti za ovaj rad. Težak je zaista rad i Žrtve nas 
čekaju, ali s pomoću Božjom naša je pobjeda. 
— Da Bog požive sretan, cvatan i plodonosan 
hrvatski »Domagoj«! — Zbor franjevačkih bo- 


.goslova »Milovan«. Predsjednik Fra Ivo Vuković. 


Makarska. — Izvolite primiti moje naj- 
ljepše čestitke k Vašem jubileju. Svevišnji Vas 
napunio svojim sv. Duhom, da obnovljenim 
i ojačanim snagama još gorljivije poradite oko 
svoga kršćanskoga života i oko obnove Kristo- 
vih načela u našem narodu ! Sve Vas u sv. misi 
preporučam Isusu i Mariji. Vaš odani — Fra. 
Ante Antić. 

Makarska. — Čestita prvi jubilej — Dr 
fra. Juraj Božitković. 

Malinska. — Odsutan tijelom, ali prisu- 
tan duhom čestitam 25 godišnjicu »Domagoja« 
i kličem razigrana srca: Živio, napredovao, 
cvao »Domagoj« pobornik katoličkih načela, 
dika hrvatskoga naroda! Štovatelj i obožava- 
telj — pop Miho Mužina, župnik. 

Metković. — Želeći Vama najveći i 
svestrani uspjeh kod podizanja duhovne i pro- 
svjetne zgrade, koju naš mili i ljubljeni »Doma- 
goj« od svoga osnutka neumorno podiže, kli- 
čem: Samo naprijed nezastrašenim duhom i 
čvrstom vjerom osnivača »Domagoja« da time 


uzdignete svijetlu uspomenu njihovu! — Uz 
hrvatski i bratski katolički pozdrav — Ivo 
Jovanović. 

Morović. — Bog blagoslovio »Domagoj«, 
— Pero Masnić, svećenik. 

Mostar. — Mom dragom »Domagoju« 


prigodom jubilarne proslave želim svaku sreću 
i napredak u borbi za svete ideale, a braći Doma- 
gojcima čvrstu vjeru i ljubav, da izdrže borbu, 
amanet. prijašnjih generacija naše braće; .na- 


prijed za Boga i narod! Živjeli! — Stanko 
Šarac, bivši predsjednik. 
Mostar. —  Beškompromisnim borcima 


katoličanstva i hrvatstva čestita današnju sve- 


čanost — Pokrajinski zbor hercegovačkih  se- 
niora. 
Mostar. — Sretni doček 25-godišnjice 


»Domagoja« najiskrenije čestitamo, molimo Boga, 
da ustrajete u radu za Boga i narod, stojeći 
neustrašivo na braniku vjere i hrvatstva. — 
Dr Božo i Anka Nikolić, 

Mostar. — Duhom prisustvuje proslavi 
— Fra Urban Barišić, 


165 


pt sj A pd 


Mostar. — Pridružujemo se proslavi 
želeći, da »Domagoj« bude uvijek žarištem 
rada i poleta hrvatskog katoličkog . pokreta. 
— Mostarski zbor seniora. 

Mostar, — Dostojnim učenicima velikoga 
Mahnića najsrdačnije čestita — Žarko Vlaho. 

Niš. — Srdačno čestitam Vaš srebrni ju- 
bilej želeći, da svaki Vaš član poslije u javnom 
životu bude čelični katolik. Fra. dr Srećko 
Perić. 

Nova Gradiška. 


Prenoseći se du- 


hom u prostorije prvih skromnih, no idejom: 


velikih sastanaka, jubileju 25-godišnjega rada 
»Domagojeva«, srdačno čestitam želeći puno 
blagoslova u daljnjem radu — Zvan Kušević, 
župnik, 

Novigrad Podravski. — Seniori, 
misionari i svećenstvo  Virjanskog dekanata 
čestitaju dičnom »Domagoju« njegov srebrni 
jubilej iz rodnog mjesta jednoga od njegovih 


osnivača. — Fran Vedriš, župnik; Viculin u 
ime svih. . 
Novi Sad, — Čestitam 25-godišnji jubi- 


lej i želim nadalje dobar uspjeh. — Dr Stjepan 
Vladarski. 

Opuzen. — Dičnom »Domagoju« šalje 
prigodom 25 godišnjice najsrdačnije čestitke 
— Andrej Ključe. 

Osijek. 25-godišnjici Vašega zaslužnoga 
rada za hrvatsku kulturu, gdje ste urezali. du- 
boku brazdu i požnjeli mnogo zdravoga ploda, 
primite ovim putem našu iskrenu čestitku sa 
željom, da i u buduće poradite za vječne i vazda 
moderne ideale: Boga, Rod i Domovinu! — 
Klub Hrvatskih Književnika i Umjetnika u 


Osijeku. 
Petrovoselo. — Srdačno pozdravlja 
hrabre vitezove ovjenčane srebrnim  vijen- 


cem u radu za Boga, narod i socijalnu pravdu 
— Ivan Dapčić. 

Popovača. Domagojskom jubilarnom 
slavlju duhom  prisustvujem, prosim puninu 
vječnog blagoslova — O. Dr Bernardin Sokol. 

Požega. — Prigodom jubileja dragog 
»Domagoja« iskreno čestitam želeći Božji bla- 
goslov i uspjeh u svim nastojanjima — odvjet- 
nik Dr Đuro Kuntarić, 

Požega. — Uzdanici Hrvata Katolika, 
dragom »Domagoju« čestita srebrni jubilej uz 
poklik: Vivat cresceat floreat! — odvjetnik Dr 
Julije Radočaj, . 

Požega. — Čestita i raduje se današ- 
njoj lijepoj slavi — Marijana Thaller. 

Pučišće. Sa našeg mjesečnog sastanka 
šaljemo dičnom našem uzoru prigodom sre- 
brnog jubileja riajljepše pozdrave uz želju, 
da raste, cvjeta i napreduje te doživi još po- 
nosniji zlatni jubilej. — Hrvatsko katoličko 
omlađinsko društvo »Domagoj«, Pučišće. Pred- 
sjednik Juraj Martinić Jerčić, za tajnika Ivo 
Grego. 

Sarajevo. — Najsrdačnije čestitam 25 go- 
dišnjicu, želeći obilan Božji blagoslov u radu 

za Boga i hrvatski narod. — Dr Dragan Čelik, 
kateheta. 


Samobor. — Čestita na 25 godišnjici 
idealnoga, mučnoga i požrtvovnoga rada za 
Boga i narod — Tomo Dimnjaković. 

Senj. — Pridružujemo se slavi i radosti 
Domagojevog jubileja. — Usmiani, Blažević, 
Burić, Švob, Pečanić. 

Sinj. — Pridružuju se proslavi — seniori 


Ivka i Dr Nikola Vidić. 


Sinj. Želimo od sveg srca sve uspješniji 
rad za Boga i narod. — Franjevački samostan. 
Sisak. — Čestitam najsrdačnije dragom 


i uglednom »Domagoju« Bili vazda među pr- 
vima u službi sv. Crkve i drage domovine ! 
Živjeli! — Petar Žagmešter. 

Split. — Na dan zajedničkog slavlja po- 
zdravljam borce za svetu stvar, molim od Boga 
obilni blagoslov za rad i žrtve što nas čekaju 
— Dr Antun Pilepić, kanonik, 

Split. — Jubileju prvog »Domagoja« ve- 
sele se i čestitaju — Splitski srednjoškolski Do- 
magojci. 

Split. — Prigodom proslave 25. godišnjice 
u ime Domagojaca u Splitu, oduševljeno po- 
zdravljamo ponosnog svečara i sve one, koji 
okupljeni oko njega kreću odlučno stopama 
Mahnića i Rogulje u radu za narod i crkvu. 
— Zbor seniora »Domagoja« Split, Dr Stjepan 
Podolšak, predsjednik. Bonefačić, tajnik. 

Split. — Starijem drugu u borbi za Boga 
i Hrvatsku srdačno čestita — Hrvatsko Kato- 
ličko Akademsko Društvo »Pavlinović«. 

Split. U ovim teškim narodnim časo-. 
vima sjedinjeni s Vama u molitvi za složni 
razmah hrvatskih katoličkih redova pozdrav- 
ljamo uzdanicu katolicizma i hrvatstva i če- 
stitamo 25 godišnjicu plodnog domagojskog 
rada. — Dalmatinski bogoslovi. 

Split. — Sic quinta quinquennalia sic 
plura in feliciter, — Mons. Dr Bulić. 

Split. — Čestitam i radujem se prigodom 
25-godišnjice Vašega rada u našem Hrvatskom 
narodu i molim Svevišnjega, neka blagoslovi 
Vaš rad od sad kao i dosad uz srdačan bratski 
pozdrav: Za Boga i za našu hrvatsku domo- 
vinu. — Mario Apollonio. 

Split. — Čestitamo dvadesetpet 
njicu, želimo daljnji napredak i cvat našem 
»Domagoju«. — Profesori Antica i Ivo Juras. 

Stenjevec. — Radosno čestitam srebr- 
nom jubileju »Domagoja« kao prvoj i najodlič- 


godiš- 


nijoj organizaciji našeg Katoličkog pokreta 
sa željom: Vivat, crescat, floreat! — Josip 
Mokrović, župnik. : 

Stubica Doljnja. — Vašoj proslavi 
i molitvi priključuju se — Dr Baloković i Sertić, 
kapelan. 

Subotica. — Na jubilej »Domagoja« 


šalje iskrene čestitke i pozdrave — Pučka Ka- 
sina, Subotica. 

Sušak. — Na grobu našega Eckerta moli- 
mo, da Gospodin blagoslovi naš rad za Ćirilo- 

metodsku ideju. — Grupa podmlatka Aposto- 
lata Sv. Cirila i Metodija. 
Sušak, — Borce za Kristove ideale pozdrav- 


ljaju i čestitaju — E. Polić, Martin Bubanj, 
Jordan. 
Sušak. — Želimo da pođete stopama na- 


ših uzora, koji su svoje živote dali za pobjedu 
socijalne pravde i Kristovih načela u našem 
narodu. — »Prirada« Zadruga lučkih radnika, 
Sušak. 

Sutomore. — Današnjoj proslavi pri- 
družuje se — Don Juraj Slovinić. 

Šibenik. — Čestitam željom, da »Doma- 
goj« i unapred odgaja borbene katolike i čestite 
Hrvate. — Josip Felicinović, rektor Biskup- 
skog đačkog sjemeništa. 

Šibenik. — Želim, nek cvate, napreduje 
i radi u duhu Kristovu na dobrobit vjere i na- 
roda naš vrli, kuiturni borac »Domagoj« — 
O. H. Čubretović, senior, 

Trilj. — Izabrane vitezove i pobornike 
vječnih Nazarenčevih načela, uzdanicu vjere 
i doma prigodom dvadesetpetgodišnjice poz- 
dravlja dekan — Batošić Josip. 

Trpanj. — Čestitam i slavim dičan jubilej 
»Domagoja« koji ponosno prelazi iz divnog 
proljeća u zrelu i pobjedonosnu budućnost. 
— Nedjeljko Subotić. 

Trsteno. — Dušom i srcem čestitam 
značajni jubilej viteškog »Domagoja« koji usred 
ludovanja sinova ljudskih odgaja rodu ozbiljnu 
elitu sub specie aeternitatis. Vitezovima Kri- 
stovim, raris nantibus in gurgite. vasto, naša 
ljubav i čast! Mir Kristov mladim, zlatnim 
dušama Vašim, ljubav Probodenog Srca srcima 
Vašim. — Don Danko Lepeš, župnik. 


Tučepi — Želim Vam dobar uspjeh u 
Vašem radu. — Mate Šimić Mijin. 

Tučepi. — Srdačno pozdravljamo Vašu 
obljetnicu. — Hrvatsko katoličko omlađinsko 
društvo »Domagoj« Tučepi. 

Varaždin. — Srdačno čestitam 25 go- 
dišnjici »Domagoja«! Bog dragi blagoslovio 


u svakom pogledu 1 daljnji rad tog odličnog 
našeg katoličkog društva. — Mons. Matija 
Proštenik, apost. protonotar i čazmanski kano- 
nik. 

Vukovar. — Čestitam »Domagoju« ju- 
bilej i želim još veći napredak, — Pavao Tijan. 

Zelovo. — Želim, da »Domagoj« i u na- 
pred uzgoji. hrvatskom narodi što više čelič- 
nih katoličkih intelektualaca na svakom polju. 
— Don Miljenko Radunić. 

Zenica. — Jubilaru srdačno čestita i u 
daljnjem radu obilje blagoslova želi — Prgomet, 


IZ DOMAGOJA“ 


DAROVI »DOMAGOJU« Prigodom proslave 
25 godišnjeg jubileja darovali su Hrvatskom 
katoličkom akademskom društvu »Domagoj«: 


500 Din.: Preuzvišeni gospodin dr Ivan Ev, 
Šarić, nadbiskup. 
200 Din.:  Mnogopoštovani fra. Marijan 


Marić, franjevački provincijal. 

Po roo Din.: Franjevački samostan Sl. Po- 
žega, dr Dragan Čelik, don Ivan Pulišić, Ivan 
Jovanović, o. Petar Vlašić, dr Josip Barišić, 
opat Ljudevit Knežić, msgr. dr Augustin Ju- 
retić, msgr. dr Stjepan Bakšić, o. dr Bernardin 
Sokol, dr Janko Oberški, Krešimir Pećnjak, 
Lado Kukić, dr Vendelin Megler, Irena Luka- 
nović, Ivan Sečen, dr Đuro Kuntarić, Petar 
Grgec, Franjo Richter, dr Vjekoslav Gortan i 
Karlo Margetić. 


Po 5o Din. : Preuzvišeni gospodin Miho Pu- 
šić biskup, kanonik Josip Sokol, msgr. Antun 


Dobronić, msgr. Milan Strahinšćak, dr Janko - 


Šimrak, Đačka organizacija »Domagoj« Bol, 
Stjepan Lesny, Petar Žagmešter, Tomo Dim- 
njaković, Juraj Franko, Samostan 00. Domini- 
kanaca Dubrovnik, dr Stjepan Vladarski, dr 
Ivo Blažević, Ivo Juras, dr Viktor Ružman, 
dr Tripo Ciko, o. H. Čubretović, Nikola Njirić, 
don Bartul Ganza, dr Ivan Rogić, Josip Mo- 
krović, Pavao Tijan, Franjevačko sjemenište 
Sinj, Matej Šturlić i Milan Horvat. 


Po 40 Din.: Ivan Valjato i Marin Bilić p. A. 


Po 30 Din.: Msgr. Mate Cvetko prepošt 
modruški, Franjo Pipinić, Ivan Dapčić, Mate 
Mašina, Ivan Vidas prepošt, Ivan Katalinić, 
Šime Sironić, dr Karlo Schwerer, Jakov Božić, 
Pavao Butorac, Jakov Barišić, Vladoje Lonča- 
rek, dr Ivo Vedriš, don Tripo Milošević, don 
Mijo Čurković, don fra. Srećko Perić i Mijo 
Jelić. 

Po 25 Din. : Kanonik don Ivo Bojanić, kano- 
nik don Juraj Dulčić, msgr. Marija Proštenik 
apost. protonotar i čazmanski kanonik, Ćiril 
Drohobecki, don Marin Begić, dr Ante Kata- 
linić, don Danko Lepeš, don Frano Grandov, 
Frane Coce, Franjevački samostan Makarska, 
Franjevački samostan Karlovac i Ivan Malan- 
čec. 

Po 20 Din.: Kanonik Ivan Fabris, msgr. 
Frano Bulić, dr Petar Glavaš, Nedjeljko D. 
Subotić, Veselko Milas, Mate Šimić Mijin, 
Pavao Gjelatović, ing. Gabrijel A. Rudoli, 
L. Žiljar, Miho Mužina, don Vicko Bojanić, 
dr Ante Dulibić, Milan Nikoy, Stjepan Mikul- 
ček, don Vice Gabelić, don Frano Krstinić, 
Vilim Pernjak, Petar Lichtenberger, Ante Jur- 
čević, Jakov Dminić, don Karlo Capurso, don 
Miljenko Radunić, fra. Bernard Maravić, Fra- 
njo Cesar, Andrija Ciprijanović, Fran Benko, 
Marko Josip Iskra, don Niko Kusalić, Fran 
Oršulić, Pavao Jesih, Romano Štiglić, Marko 
Vunić, Pavao Grubišić, Valtazar Vijolić, don 
Ivo Bonacci, dr Antun Pilepić, Mladen Alaj- 
beg, Franjo Žak i Anton Maffioli. 

Po 15 Din.: Antun Fabijanović, pop Miho 
Grego, Josip Majsec i Josip Šimunović. 


Po 1o Din.: Don Stjepan Bojanić, Josip 
Panić, Franjo Matošić, Josip Buturac, Ferdo 
Frčhlich, pop Ante Petriš, don Šime Matulina, 
dr Niko Vidošević, o. Ivan Franković, dr Tomi- 


slav Firis, Gabrijel Dudašević, Petar Toma- 


šić, Marijan Galović, don Joso  Felicinović 
don Andrija Raspović, Ivan Hauptman i Adolf 
Hvala. 


5 Din.: Rudo N. Jablanović. 

Upravni odbor  »Domagoja« ovime 
plemenitim darovateljima svoju najtopliju za- 
hvalu. 


GLAVNA SEMESTRALNA SKUPŠTINA 
HRVATSKOG KATOLIČKOG AKADEM- 
SKOG DRUŠTVA »DOMAGOJ« Dne 12 
prosinca 1931. godine održana je u dvorani 
Hrvatskog katoličkog kasina u Zagrebu (Kaptol 
27. I. kat) redovita glavna semestralna skup- 


ština Hrvatskog katoličkog akademskog druš-_ 


tva »Domagoj« u prisutnosti delegata policij- 
ske vlasti. Skupštinu je otvorio predsjednik 
g. Domagoj Markulin i pozdravio prisutne 
seniore, članove i goste. Iza toga prešlo se na 
dnevni red, te je pročitan zapisnik prošle glavne 
skupštine, koji je prihvaćen. 


Opširan izvještaj o radu društva kroz prošli 


* ljetni i dio zimskog semestra ove školske godine 


iznio je potpredsjednik g. Oskar Piškorić. Taj- 
nički izvještaj iznio je g. Marijan Jamnicky. 
Stanje društvene blagajne prikazao je blagajnik 
g. Orlando Orlandini, a poslovanje arhiva pri- 
kazao je arhivar g. Ivo Veža. O radu socijalne 
sekcije izvjestio je pročelnik g. O. Piškorić. 
Na kraju je dao prikaz predsjednik g. D. 
Markulin, koji se naročito osvrnuo na elemente 
duševnog razvitka u društvenom životu. Svi 


izriče ' 

izvještaji su prihvaćeni. Iza izvještaja revizora 
podijeljen je apsolutorij cijelom odboru. 

Zatim su proglašeni novim članovima gg.: 
Bradvica Ivan, Bukovac Ivan, Ferić Matija, 
Gutmann Andrija, Jurčić Vladimir,  Kutelj 
Ivo, Lang Robert, Macanić Stjepan, Mikulić 
Ante, Mortigjija Tias, Oharek Đuka, Petrov- 
čić Antun, Rendić Vojko, Ritoša Ante, Tuksar 
Josip, Vladović Milan, Vlatković Berislav, 
Vrana Ivan, Vranešić Josip, Buble Ivo i Žunac 
Josip. Novo proglašenim članovima čestitao 
je predsjednik i sa svima se rukovao na stari 
tradicionalni način. 

Zatim su proglašeni društvenim seniorima gg. : 
Vrnoga Pavao, aps. juris, Krleža Franjo, dipl. 
phil., Bauer Jerko, cand. ing., Gabrilovac Stje- 
pan, dipl. phil., Senko Frano, dipl. pravnik, 
Kolak Ignac, aps. rer. com. i Rabadan Vojmil 
aps. phil. 

Iza toga je obavljen izbor novog odbora, 
u koji su ušli: predsjednik: Oskar Piškorić, 
cand. ing. for., potpredsjednik : Stjepan Hra- 


:stovec, stud. jur., tajnik: Ivan Bradvica, stud. 


agr., blagajnik: Marijan Jamnicky, stud, iur., 
knjižničar : Paska Petar, stud. tehn., arhivar : 
Petrovčić Antun, stud. jur., revizori : Domagoj 
Markulin, cand. iur. i Ivo Bogdan, stud. rer. 
com. 

U eventualijama su određeni za pročelnike 
sekcija O. Piškorić (socijalna) i Stjepan Hra- 
stovec (literarna). Prihvaćen je prijedlog da se 
starom odboru podijeli zapisnička hvala za rad, 
Jednodušno i s velikim odobravanjem je pri- 
hvaćen prijedlog da se izrazi zapisnička hvala 
društvenom senioru g. dru Stjepanu Markulinu, 
koji je svojim nastojanjem i velikim trudom 
i radom postigao da je nedavna domagojska 
proslava tako lijepo uspjela. G. dr S, Markulin 
se zahvalio na ovom gestu priznanja. Iza toga 
je skupština zaključena. : 

Dr M. Matulić: Domagoj. — Izidor 
Poljak: Orači. — Dr Stjepan Marku- 
lin: Domagoj u svojim počecima. 
— Milan Pavelić: Junaci. — Roman 
Tieck: Ko porod oblaka. — Dr Ve- 
limir Deželić: Uz Roguljin Dnevnik, 
— Ivan Evanđelist Šarić: Pozdrav- 
ljam: te naš zeleni gaju... — B. 
Šapina: Spomen na radnika, — Mi- 
lan Pavelić: Domagoju, — Dr S. M.: 
Promocija dra R. Eckerta. — L, P.: 


Arhiv Hrvatskog katoličkog pokreta. 
— M.: Domagojevi jubileji. — I. 


 Veža: Domagoju 1931. — L. Peri- 


nić: Domagoj u svom životu 1 radu, 
— Feuilleton donosi: Proslava sre- 
brnog domagojskog jubileja. — Po- 


zdravi i čestitke »Domagoju« — Iz 
»Domagoja«: Darovi društvu prigo- 
dom 25-godišnjice. — Glavna skup- 


ština »Domagoja«, 

2 Knjiga privlačiva, neodoljiva. Do sada najbolje 2 
+ obrađeno seksualno pitanje kod mladića i zato _ € 
e svakom potrebna. — Sretan mladić, koji je pro- 2 

Širite Ligine edicije! 


»Knjigu života“, Euharistija život i 
duša naša, ,, Almanah Luči“, i , Luč“ 

Radost za čitav život pruža Vam 


K 0 D AK fotografski aparat punjen sa 
KODAK VERICHROME filmom 


Modeli aparata počam od Dinara 120'— 


Posjetite bezobvezno Kodak Zagreb, Praška ul.2, 
ili tražite besplatni cijenik 


